

**VIEŠOSIOS ĮSTAIGOS CENTRINĖS PROJEKTŲ VALDYMO AGENTŪROS**

**DIREKTORIUS**

**ĮSAKYMAS**

**DĖL GAIRIŲ PAREIŠKĖJAMS, TEIKIANTIEMS PROJEKTŲ ĮGYVENDINIMO PLANUS PAGAL SIENŲ VALDYMO IR VIZŲ POLITIKOS FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, BEI VIDAUS SAUGUMO FONDO 2021–2027 M. PROGRAMAS, PATVIRTINIMO**

Nr.

Vilnius

Vadovaudamasi Funkcijų paskirstymo tarp institucijų, įgyvendinant Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo 2021–2027 m. programas, tvarkos aprašo, patvirtinto Lietuvos Respublikos vidaus reikalų ministro 2021 m. rugsėjo 2 d. įsakymu Nr. 1V-705 „Dėl Funkcijų paskirstymo tarp institucijų, įgyvendinant Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, ir Vidaus saugumo fondo 2021–2027 m. programas, tvarkos aprašo patvirtinimo“, 5.2 papunkčiu:

tvirtinu Gaires pareiškėjams, teikiantiems projektų įgyvendinimo planus pagal Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programas (pridedama).

Direktorė Lidija Kašubienė

Patvirtinta

Viešosios įstaigos Centrinės

projektų valdymo agentūros

direktoriaus

2022 m. d. įsakymu Nr. 2022/8-

**GAIRĖS PAREIŠKĖJAMS, TEIKIANTIEMS PROJEKTŲ ĮGYVENDINIMO PLANUS PAGAL SIENŲ VALDYMO IR VIZŲ POLITIKOS FINANSINĖS PARAMOS PRIEMONĖS, ĮTRAUKTOS Į INTEGRUOTO SIENŲ VALDYMO FONDĄ, BEI VIDAUS SAUGUMO FONDO 2021–2027 M. PROGRAMAS**

**I SKYRIUS**

**BENDROSIOS NUOSTATOS**

1. Gairės pareiškėjams, teikiantiems projektų įgyvendinimo planus pagal Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programas (toliau – Gairės pareiškėjams), nustato Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, (toliau – SVVP) bei Vidaus saugumo fondo (toliau – VSF) 2021–2027 m. programų (toliau kartu – Programos) projektų įgyvendinimo planų teikimo ir vertinimo tvarką bei vertinimo kriterijus. Gairės pareiškėjams taip pat yra taikomos SVVP ir VSF projektų įgyvendinimo planams, kurių įgyvendinimui reikia atlikti pirkimą (-us) saugumo srityje.

2. Gairės pareiškėjams parengtos vadovaujantis Lietuvos Respublikos Vyriausybės 2020 m. vasario 26 d. nutarimo Nr. 164 „Dėl institucijų, atsakingų už Sienų valdymo ir vizų finansinės paramos priemonės, įtrauktos į Integruoto sienų valdymo fondą, programos ir Vidaus saugumo fondo programos valdymą ir kontrolę Lietuvoje, paskyrimo“ (toliau – Vyriausybės nutarimas Nr. 164) ir Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo projektų valdymo ir finansavimo taisyklėse, patvirtintose Lietuvos Respublikos vidaus reikalų ministro 2022 m. liepos 4 d. įsakymu Nr. 1V-467 „Dėl Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo projektų valdymo ir finansavimo taisyklių patvirtinimo“, (toliau – Taisyklės)

Gairėse pareiškėjams vartojamos sąvokos atitinka Vyriausybės nutarime Nr. 164 ir Taisyklėse vartojamas sąvokas.

3. Projektams skiriamų finansavimo lėšų (toliau – finansavimo lėšos) paskirstymas nustatomas Lietuvos Respublikos vidaus reikalų ministro įsakymu patvirtintuose Programų veiksmų įgyvendinimo planuose (toliau – veiksmų įgyvendinimo planas (-ai)). Finansavimo lėšos skiriamos tik valstybės institucijoms, įstaigoms ar įmonėms, nurodytoms Europos Komisijos sprendimais patvirtintose Lietuvos SVVP ir VSF Programose.

**II SKYRIUS**

**KVIETIMAS TEIKTI PROJEKTŲ ĮGYVENDINIMO PLANUS**

4. Tarpinė institucija ne vėliau kaip iki Programos veiksmų įgyvendinimo plane nustatyto kvietimo teikti projektų įgyvendinimo planus (toliau – kvietimas) paskelbimo laikotarpio pabaigos elektroninių ryšių priemonėmis išsiunčia galimiems pareiškėjams kvietimą, nurodydama SVVP arba VSF tikslus, projektų atrankos kriterijus, tinkamas finansuoti išlaidas, projektų įgyvendinimo planų pateikimo sąlygas, pateikimo galutines datas reikalavimus projektams bei kitą projektų įgyvendinimo planų pateikimui reikalingą informaciją.

5. Kvietimas nėra skelbiamas viešai.

6. Tarpinė institucija kiekvieną gautą projekto įgyvendinimo planą užregistruoja ir suteikia jam unikalų numerį tik tuo atveju, jei neveikia Vidaus saugumo fondo bei Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, elektroninio keitimosi duomenimis sistema (toliau – VSFSVVP IS), kuri projekto įgyvendinimo planą užregistruoja ir jam suteikia numerį automatiniu būdu.

7. Pareiškėjas raštu, žodžiu ir (ar) elektroniniu paštu info@cpva.lt gali kreiptis į tarpinę instituciją su klausimais dėl projekto įgyvendinimo plano formos pildymo. Į raštu ar elektroniniu paštu pateiktus klausimus tarpinė institucija turi atsakyti ne vėliau kaip per 5 darbo dienas nuo klausimo užregistravimo tarpinėje institucijoje dienos. Šis terminas tarpinės institucijos gali būti pratęstas, bet ne ilgiau nei 5 darbo dienas, jei klausimui atsakyti reikalinga (-os) vadovaujančiosios institucijos ar kitų trečiųjų šalių konsultacija (-os).

**III SKYRIUS**

**PROJEKTO ĮGYVENDINIMO PLANŲ TEIKIMAS**

8. Pareiškėjas užpildo projekto įgyvendinimo planą (Taisyklių 1 priedas) ir teikia tarpinei institucijai kartu su privalomais pateikti dokumentais iki tarpinės institucijos kvietime nustatyto termino pabaigos.

9. Pareiškėjas teikia Gairėse pareiškėjams nurodytus dokumentus tarpinei institucijai per VSFSVVP IS, jei yra įdiegtos atitinkamos funkcinės galimybės. Jei tokių galimybių nėra – dokumentai teikiami Gairių pareiškėjams 10 punkte nustatyta tvarka. Jeigu VSFSVVP IS funkcinės galimybės laikinai neužtikrinamos, jas atkūrus pareiškėjas per 5 darbo dienas turi suvesti projekto įgyvendinimo plano duomenis į VSFSVVP IS.

10. Užpildyti projektų įgyvendinimo planai turi būti teikiami tarpinei institucijai kaip elektroninis dokumentas – pasirašytas saugiu elektroniniu parašu (toliau – el. parašas). El. parašu pasirašytas projekto įgyvendinimo planas teikiamas el. paštu info@cpva.lt. Teikiamas el. parašu pasirašytas projekto įgyvendinimo planas turi būti teikiamas su el. parašu pasirašytu lydraščiu, kuriame turi būti nurodomas kvietimo numeris bei projekto pavadinimas, dėl kurio teikiamas projekto įgyvendinimo planas;

11. Užpildytas projekto, kurio pirkimai vykdomi vadovaujantis Lietuvos Respublikos viešųjų pirkimų, atliekamų gynybos ir saugumo srityje, įstatymu ir Lietuvos Respublikos Vyriausybės 2015 m. kovo 18 d. nutarimu Nr. 282 „Dėl Pirkimų, susijusių su žvalgybinio pobūdžio veikla, tvarkos aprašo patvirtinimo" (toliau – pirkimai vykdomi saugumo srityje) ir visi dokumentai ar jų dalis yra su įslaptinta informacija, žymima slaptumo žyma „Riboto naudojimo“ „Konfidencialiai“, „Slaptai“, įgyvendinimo planas turi būti teikiamas tokia tvarka:

11.1. projekto įgyvendinimo planas, turintis žymą „Riboto naudojimo“, teikiamas kaip popierinis dokumentas per kurjerį tiesiogiai įteikiant jį VšĮ Centrinės projektų valdymo agentūros (toliau – CPVA) atstovui, turinčiam teisę dirbti ar susipažinti su įslaptinta informacija, žymima ne žemesne slaptumo žyma kaip „Riboto naudojimo“, adresu: VšĮ Centrinė projektų valdymo agentūra, S. Konarskio g. 13, 03109 Vilnius;

11.3. projekto įgyvendinimo planas, turintis žymą „Konfidencialiai“ arba „Slaptai“, teikiamas kaip popierinis dokumentas per kurjerį tiesiogiai pristatant jį Lietuvos Respublikos vidaus reikalų ministerijai, adresu: Šventaragio g. 2, Vilnius, arba per įslaptintos informacijos ryšių informacinę sistemą (toliau – ĮIRIS). Apie gautą tokį projekto įgyvendinimo planą Lietuvos Respublikos vidaus reikalų ministerija nedelsiant, bet ne vėliau kaip per 2 (dvi) darbo dienas, elektroniniu paštu informuoja CPVA atstovą, turintį teisę dirbti ar susipažinti su įslaptinta informacija, žymima atitinkamai ne žemesne slaptumo žyma kaip „Konfidencialiai“ arba „Slaptai“;

11.4. projekto įgyvendinimo planas, kurio tik priedai yra su žyma „Riboto naudojimo“, turi būti teikiamas per VSFSVVP IS kaip elektroninis dokumentas Gairių pareiškėjams 10 punkte nustatyta tvarka, o priedai ir kita informacija su žyma „Riboto naudojimo“ teikiami per kurjerį, tiesiogiai įteikiant juos CPVA atstovui, turinčiam teisę dirbti ar susipažinti su įslaptinta informacija, žymima ne žemesne slaptumo žyma kaip „Riboto naudojimo“, adresu: VšĮ Centrinė projektų valdymo agentūra, S. Konarskio g. 13, 03109;

11.5. projekto įgyvendinimo planas, kurio tik priedai yra su žyma „Konfidencialiai“ arba „Slaptai“, turi būti teikiamas per VSFSVVP IS kaip elektroninis dokumentas Gairių pareiškėjams 10 punkte nustatyta tvarka , o priedai ir kita informacija su žymomis „Konfidencialiai“ arba „Slaptai“ teikiami per kurjerį, tiesiogiai pristatant juos Lietuvos Respublikos vidaus reikalų ministerijai, adresu: Šventaragio g. 2, Vilnius, arba per ĮIRIS. Apie gautus tokius projekto įgyvendinimo plano priedus Lietuvos Respublikos vidaus reikalų ministerija nedelsiant, bet ne vėliau kaip per 2 (dvi) darbo dienas, elektroniniu paštu informuoja CPVA atstovą, turintį teisę dirbti ar susipažinti su įslaptinta informacija, žymima atitinkamai ne žemesne slaptumo žyma kaip „Konfidencialiai“ arba „Slaptai“;

11.6. projekto įgyvendinimo planas turi būti teikiamas su lydraščiu, kuriame turi būti nurodomas kvietimo numeris, projekto pavadinimas, dėl kurio teikiamas projekto įgyvendinimo planas;

11.7. jei dokumentai teikiami ne per ĮIRIS, jie tarpinei institucijai teikiami užklijuotame voke. Ant voko, kuriame pateikiamas projekto įgyvendinimo planas, turi būti nurodytas pareiškėjo pavadinimas, pareiškėjo adresas, kvietimo teikti projektų įgyvendinimo planus numeris, projekto pavadinimas. Visi kiti dokumentų siuntimo reikalavimai turi atitikti Lietuvos Respublikos valstybės ir tarnybos paslapčių įstatyme ir 2018 m. rugpjūčio 13 d. Lietuvos Respublikos vyriausybės nutarime Nr. 820 „Dėl Lietuvos Respublikos valstybės ir tarnybos paslapčių įstatymo įgyvendinimo“ keliamus reikalavimus.

 Kitais būdais išsiųsti, kitais adresais nei numatyta Gairių pareiškėjams 11 punkte, pristatyti arba po galutinio projektų įgyvendinimo planų pateikimo termino pateikti projektų įgyvendinimo planai nebus nagrinėjami ir bus grąžinami pareiškėjui. Už projekto įgyvendinimo plano pristatymą laiku atsako pareiškėjas;

11.8. jei dokumentai teikiami ne per ĮIRIS, projekto įgyvendinimo planas ir jo priedai turi būti tvarkingai susegti į lengvai išardomą segtuvą, puslapiai sunumeruoti;

11.9. projekto įgyvendinimo plano originalo, kopijos turinys turi būti identiškas;

11.10. jei dokumentai teikiami ne per ĮIRIS, projekto įgyvendinimo planui susegti negali būti naudojamas spiralinis ar terminis įrišimas, įmautės.

12. Kai planuojamas įgyvendinti projektas atitinka:

12.1. Strateginio valdymo metodikos 120.5 papunktyje nurodytas sąlygas, kartu su projekto įgyvendinimo planu turi būti rengiamas investicijų projektas pagal minėtame papunktyje nustatytą tvarką;

12.2. Strateginio valdymo metodikos 112 punkte nurodytas sąlygas, kartu su projekto įgyvendinimo planu turi būti pateikta informacija apie Strateginio valdymo metodikos 113 punkte nurodytą Lietuvos Respublikos Vyriausybės sprendimą;

12.3. Lietuvos Respublikos planuojamos ūkinės veiklos poveikio aplinkai vertinimo įstatymo 2 straipsnio 4 dalyje ir 3 straipsnyje nurodytas sąlygas, kartu su projekto įgyvendinimo planu turi būti pateikta informacija apie atliktą poveikio aplinkai vertinimą arba patikrinimo procedūrą ir tinkamai atsižvelgta į alternatyvių sprendimų vertinimą.

13. Projekto įgyvendinimo plane planuojamas projekto biudžetas, įskaitant ir projektų įgyvendinimo planus projektų, kurių pirkimai vykdomi saugumo srityje, turi būti pagrįstas šiame Gairių pareiškėjams punkte nurodytais dokumentais, kurie turi būti nurodomi projekto įgyvendinimo plano 12 punkte „Projekto biudžetas“, skiltyje „Pastabos“:

13.1. preliminarias planuojamų vykdyti prekių, paslaugų, darbų pirkimų technines specifikacijas, darbų techninius projektus, kuriais vadovaujantis buvo atliekamos preliminarios tiekėjų apklausos ar rinkos tyrimas, arba jau turimas parengtas konkrečias prekių, paslaugų technines specifikacijas ar darbų techninius projektus, kurių pagrindu numatoma atlikti projektui įgyvendinti skirtus viešuosius pirkimus arba pirkimus, vykdomus saugumo srityje, jeigu minėti dokumentai susiję su valstybės ir tarnybos paslaptimi, jie pateikiami atskirai kaip nurodyta Gairių pareiškėjams 11 punkte;

13.2. jei numatoma pirkimo objekto vertė mažesnė kaip[[1]](#footnote-2) 10 000 Eur be pridėtinės vertės mokesčio[[2]](#footnote-3) (toliau – PVM), 1 (vieno) tiekėjo preliminarų pasiūlymą, kuris pagrįstų planuojamų įsigyti prekių, paslaugų darbų rinkos kainą projekto įgyvendinimo plane numatytam objektui. Jei numatoma pirkimo objekto vertė siekia[[3]](#footnote-4) 10 000 Eur be PVM[[4]](#footnote-5), bet neviršija 58 000 Eur be PVM, būtina pateikti ne mažiau kaip 3 (trijų) tiekėjų preliminarių apklausų dokumentus, kurie pagrįstų planuojamų įsigyti prekių, paslaugų, darbų rinkos kainas projekto įgyvendinimo plane numatytam pirkimo objektui. Jei numatoma pirkimo objekto vertė yra lygi 58 000 Eur be PVM arba šią sumą viršija, būtina pateikti ne mažiau kaip 5 (penkių) tiekėjų preliminarių apklausų dokumentus, kurie pagrįstų planuojamų įsigyti prekių, paslaugų, darbų rinkos kainas projekto įgyvendinimo plane numatytam pirkimo objektui; Jei projekto pirkimą numatoma vykdyti pagal Pirkimų, susijusių su žvalgybinio pobūdžio veikla, tvarkos aprašą, patvirtintą Lietuvos Respublikos Vyriausybės 2015 m. kovo 18 d. nutarimu Nr. 282 „Dėl pirkimų, susijusių su žvalgybinio pobūdžio veikla, tvarkos aprašo patvirtinimo“ (toliau – Pirkimų aprašas), neskelbiamų derybų su vieninteliu tiekėju būdu, pateikiama ne mažiau kaip 1 (vieno) tiekėjo preliminarus pasiūlymas, jei pirkimą numatoma vykdyti uždaro konkurso būdu – ne mažiau kaip 3 (trijų) tiekėjų preliminarūs pasiūlymai, kurie pagrįstų planuojamų įsigyti prekių, paslaugų, darbų rinkos kainas projekto įgyvendinimo plane numatytam pirkimo objektui:

13.2.1. preliminarius tiekėjų pasiūlymus (pagal pareiškėjo atliktą apklausą, viešai prieinamą informaciją iš interneto tinklalapių pateikiant ekrano vaizdo nuotrauką „Print Screen“ formatu, Centrinės viešųjų pirkimų informacinės sistemos (toliau – CVP IS) ar kitų oficialių šaltinių). Mažesnį nei Gairių pareiškėjams 13.2 papunktyje nurodyta tiekėjų preliminarių pasiūlymų skaičių pareiškėjas gali pateikti tik tokiu atveju, jei rinkoje yra mažiau pirkimo objektą siūlančių tiekėjų arba pareiškėjui kreipiantis į visus žinomus pirkimo objektą siūlančius Lietuvos ir užsienio rinkos tiekėjus, kainos atsakymą pateikė atitinkamai mažesnis nei Gairių pareiškėjams 13.2 papunktyje numatytas tiekėjų skaičius. Tokiu atveju pareiškėjas turi pateikti pagrįstą paaiškinimą, iš kurio galima būtų įsitikinti, kad rinkoje veikia mažesnis nei reikalaujama potencialių tiekėjų skaičius ar dokumentus, įrodančius, kad buvo kreiptasi į pakankamą tiekėjų skaičių. Jei pareiškėjui nėra žinomas pakankamas skaičius potencialių tiekėjų, rekomenduojama kreiptis į užsienio šalių ambasadas Lietuvoje, prekybos rūmus dėl konkrečių pirkimo objektų ar potencialių tam tikrų verslo sektorių tiekėjų toje valstybėje;

13.2.2. jei perkamos prekės ar paslaugos yra analogiškos per paskutinius 1 metus vykdytiems pareiškėjo pirkimams, galima vadovautis pasirašyta pirkimo sutartimi, pateikiant sutarties kopiją, bei pateiktais to pirkimo pasiūlymais, jei tokių buvo ne mažiau kaip du, kitu atveju rekomenduojama atlikti preliminarias apklausas, kaip tai numatyta Gairių pareiškėjams 13.2.1 papunktyje;

13.2.3. laisvos formos dokumentą, kuriame būtų pateikti tiekėjų preliminariais pasiūlymais ar kitais dokumentais pagrįsti skaičiavimai (jei reikia su paaiškinimais), pagrindžiantys projekto įgyvendinimo plane prašomą finansavimo lėšų sumą.

13.3. jei išlaidos grindžiamos galiojančia (-iomis) pirkimo sutartimi (-is) – pateikti šios (-ių) sutarties (-čių) kopiją (-as). Tokiu atveju pakanka vienos galiojančios pirkimo sutarties ir pateikti kitų įrodančių dokumentų kainai pagrįsti nereikalaujama;

13.4. taip pat galima remtis kitų įstaigų, institucijų, organizacijų ar asociacijų ne anksčiau kaip prieš vienerius metus iki projekto įgyvendinimo plano pateikimo galutinio termino atliktomis prekių, paslaugų ar darbų kainų rinkos tyrimo analizėmis, jei perkamos analogiškos prekės, paslaugos ar darbai, kurie iš esmės atitinka rinkos tyrimo analizėje nurodytą objektą (-us). Tokiu atveju pateikti kitų įrodančių dokumentų kainai pagrįsti nereikalaujama. Projekto pirkimui reikalinga lėšų suma lygi šioje rinkos analizėje pateiktai prekių, paslaugų ar darbų kainai (išskyrus atvejus, jei tarpinė institucija nustato, kad rinkos tyrimo analizė, kuria grindžiama projekto pirkimui reikalinga lėšų suma, yra nepakankama);

13.5. jei planuojama pirkimą vykdyti iš Centrinės perkančiosios organizacijos (viešosios įstaigos CPO LT) (toliau – CPO) elektroninio katalogo, projekto pirkimui reikalinga lėšų suma gali būti apskaičiuojama kaip atitinkamos prekės ar paslaugos (prekių ar paslaugų krepšelio) CPO elektroniniame kataloge (CPO LT ar CPO IS) nurodytos prognozuojamos užsakymo biudžeto sumos aritmetinis vidurkis (jei CPO elektroniniame kataloge šiai prekės, paslaugos kategorijai pateikiamas prognozuojamas užsakymo biudžetas). Jei ši nuostata taikoma, pateikiama CPO elektroninio katalogo preliminaraus užsakymo kopija arba užsakymo lango, kuriame pateikiamas prekių krepšelio užsakymo aritmetinis vidurkis, momentinė ekrano kopija (angl. k. *Print Screen*). Jei projekto pirkimo biudžetas grindžiamas šiame punkte numatytais pagrindais, pateikti kitų įrodančių dokumentų kainai pagrįsti nereikalaujama;

13.6. siekiant palengvinti pirkimui reikalingos lėšų sumos skaičiavimą, tiekėjų apklausos ir/ar rinkos tyrimo rezultatus rekomenduotina įforminti ir pateikti Gairių pareiškėjams 1 priede. Gairių pareiškėjams 1 priedo nepateikimas nėra pagrindas atmesti projekto įgyvendinimo planą;

13.7. pagrįsti atitikimą ir tikslingumą Specialios tranzito schemos (toliau – STS) veiklos atžvilgiu:

13.7.1. pateikti atitinkamą išaiškinimą, kuriame būtų detalizuojamas prekių, paslaugų, darbų išlaidų poreikis STS funkcijai atlikti ir detaliai aprašomas panaudojimas STS funkcijai vykdyti, t. y. paaiškinta, kaip konkrečios prekės, paslaugos, darbai yra susijusios su STS funkcijomis. STS projektų, kuriuose perkamos prekės, atveju visada turi būti užpildomas Gairių pareiškėjams 2 priedas; jeigu projekte tik dalis paslaugų ar darbų patiriamų išlaidų yra susijusi su STS funkcijomis, ši dalis, privalo būti aiškiai ir argumentuotai nustatyta 1) kaip faktinis dydis, o jo nustatymui turi būti pateikta jį pagrindžianti informacija ar dokumentai; arba 2) nurodoma procentinė dalis, taikant *pro rata* (proporcingo išlaidų priskyrimo) principą. Norėdamas taikyti *pro rata* principą, pareiškėjas arba partneris turi pateikti išlaidų *pro rata* metodiką ir privalo nurodyti, kad netinkamų finansuoti išlaidų dalis bus apmokėta kitomis nei projektui skirto finansavimo lėšomis.

13.7.2. pateikti projekto įgyvendinimo plane prašomo finansuoti STS dalies procento pagrindimą ir priskyrimą, t. y. išsamią informaciją, aprašymą apie įstaigos atliekamas STS funkcijas, t. y. kokios konkrečiai veiklos vykdomos, įgyvendinant STS funkcijas, kokie padaliniai ir kaip vykdo šias veiklas, bei STS lėšomis planuojamų įsigyti prekių, paslaugų ar darbų panaudojimą STS funkcijoms užtikrinti (atitinkamus tikslius skaičiavimus, pareiškėjo įstaigos vadovo ar jo įgalioto asmens įsakymą dėl konkrečių prekių priskyrimo / naudojimo STS veiklai, pareiškėjo STS veiklos ir išlaidų metodiką ar kitą dokumentaciją, kuri pagrįstų projekto rezultato panaudojimą STS veiklai prašomu finansuoti atitinkamu procentu);

13.7.3. jei išlaidos yra grindžiamos vadovaujantis metodika pagrįsta fiksuota norma / fiksuotu įkainiu, kaip tai numatyta Taisyklių 134 punkte, tokiu atveju pateikiama nuoroda į konkrečią metodiką, nurodant jos pavadinimą, patvirtinimo datą ir numerį.

14. Projekto pirkimui reikalingų lėšų suma nustatoma Gairių pareiškėjams 13 punkte numatyta tvarka pateiktų tiekėjų pasiūlymų viršutinio kvartilio principu, tai yra ji yra mažesnė arba lygi 75 procentams visų tiekėjų pateiktų pasiūlytų kainų reikšmėms, tačiau negali viršyti 25 procentų didžiausių tiekėjų pateiktų pasiūlymų reikšmių. Projekto pirkimui reikalinga lėšų suma gali būti didesnė nei tiekėjų pasiūlymų viršutinis kvartilis tik tokiu atveju, jei prie apskaičiuoto viršutinio kvartilio pridėtas procentinis dydis yra objektyviai pagrįstas (pvz., pateikti skaičiavimai, kurie atlikti remiantis Lietuvos statistikos departamento duomenimis[[5]](#footnote-6) (būtina išsaugoti skaičiavimams naudojamus duomenis, pvz., *Print Screen* ar PDF failas), ar kiti dokumentai (detalesnis paaiškinimas pateiktas Gairių pareiškėjams 1 priedo 9 p.), kuriais įrodoma, jog atsižvelgta į vartotojų kainų pokyčius (didėjimą), apskaičiuotą pagal vartotojų kainų indeksą). Jei Gairių pareiškėjams 13 punkte numatytais atvejais projekto pirkimui reikalinga lėšų suma apskaičiuota vieno tiekėjo pasiūlymo ar vienos sutarties pagrindu, tokiu atveju pirkimui reikalinga lėšų suma lygi tiekėjo pasiūlymo ar sutarties kainai. Prie šios kainos gali būti pridėtas objektyviai pagrįstas procentinis dydis.

15. Pareiškėjas gali atlikti planuojamų pirkimų rinkos tyrimus iki kvietimo paskelbimo, jei kvietimas numatytas ne vėliau kaip vienerių metų laikotarpyje. Tokie atlikti rinkos tyrimai turi būti pateikti CPVA kartu su projekto įgyvendinimo planu.

16. Projekto įgyvendinimo planas gali būti teikiamas kartu su partneriais. Su visais projekto partneriais gali būti sudaroma viena bendradarbiavimo sutartis arba atskiros bendradarbiavimo sutartys su kiekvienu ar keliais partneriais. Tokiu atveju prie projekto įgyvendinimo plano pridedama bendradarbiavimo sutartis arba jos projektas, kurioje turi būti nustatytos pareiškėjo ir partnerių teisės, pareigos ir atsakomybė kartu įgyvendinant projektą. Jei bendradarbiavimo sutartis ar jos projektas nepateikiama kartu su projekto įgyvendinimo planu, ji turi būti pateikta ne vėliau kaip iki projekto sutarties pasirašymo. Projekto partneriui taikomos taisyklės yra *mutatis mutandis*, kaip ir projekto vykdytojui.

17. Bendradarbiavimo sutartis yra privaloma ir tais atvejais, kai projekto veiklas vykdo pareiškėjo padaliniai, įregistruoti kaip atskiri juridiniai vienetai, kurie savo veikla arba finansiniais ištekliais prisidės prie projekto tikslų įgyvendinimo.

18. Bendradarbiavimo sutartyje privalomai turi būti nurodyta:

18.1. bendradarbiavimo sutarties šalis atstovaujantys asmenys;

18.2. partnerystės tikslas ir užduočių, įgyvendinant projektą, pasiskirstymas tarp pareiškėjo ir partnerio;

18.3. bendradarbiavimo sutarties šalių įsipareigojimai ir teisės, susijusios su projektu (kiekvienos bendradarbiavimo sutarties šalies finansinis ir (ar) dalykinis indėlis į projektą, teisės į bendrai sukurtą ar įgytą turtą, įskaitant intelektinę nuosavybę, projekto rezultatai ir kita), ir bendradarbiavimo sutarties šalių atsakomybė bei bendradarbiavimo sutarties keitimo sąlygos;

18.4. projekto, įgyvendinamo kartu su partneriu, išsamus biudžetas, partnerio patirtų išlaidų tinkamumas finansuoti ir jų apmokėjimas, tinkamų finansuoti išlaidų paskirstymas pareiškėjui ir partneriui ir jų apmokėjimas;

18.5. nuostatos, reglamentuojančios projekto partnerio (-ių) atsiskaitymo už patirtas išlaidas tvarką;

18.6. nuostata, kad projekto partneris privalo sudaryti sąlygas tikrinti ir audituoti projekto ir su projektu susijusius dokumentus institucijoms vadovaujantis Taisyklių 246 punkte nustatyta tvarka;

18.7. nuostatos dėl ginčų, kilusių iš bendradarbiavimo sutarties vykdymo, sprendimo;

18.8. nuostata, kad iki projekto įgyvendinimo plano teikimo bendradarbiavimo sutartyje ar jos projekte nurodytas projekto biudžetas, išlaidų paskirstymas tarp pareiškėjo ir partnerio (-ių), nuostatos dėl netiesioginių išlaidų apskaičiavimo metodo ir didžiausia galima netiesioginių išlaidų suma gali keistis pagal projekto įgyvendinimo plano vertinimo metu nustatytų tinkamų finansuoti išlaidų dydį, o pasikeitus projekto biudžetui bendradarbiavimo sutartis turės būti pakeista.

19. Jei pareiškėjo ir (ar) partnerio organizacija yra reorganizuojama, ar jei apie planuojamą reorganizaciją žino tik pareiškėjas, ar yra kiti veiklos apribojimai, privaloma kartu su projekto įgyvendinimo planu pateikti tų procesinių dokumentų kopijas arba laisvos formos deklaraciją, iš kurių būtų matomi vykstantys procesai, ir paaiškinimą, kaip šie procesai įtakos projekto veiklas ir rezultatą.

20. Jei projekto įgyvendinimo planą pasirašo ne pareiškėjo įstaigos vadovas, kartu su projekto įgyvendinimo planu privaloma pateikti ir atitinkamą dokumentą, kuris paliudytų parašo teisėtumą (įgaliojimas, įsakymas).

21. Jei projektui skiriamos finansavimo lėšos, projekto sutartis sudaroma su pareiškėju, kuris nuo projekto sutarties pasirašymo dienos tampa projekto vykdytoju. Finansavimo lėšas tiesiogiai gauna projekto vykdytojas, kuris atsiskaito su partneriu (-iais) bendradarbiavimo sutartyje nustatyta tvarka. Nors partneris (-iai) dalyvauja įgyvendinant projektą ir naudojasi jo rezultatais arba produktais, tačiau už tinkamą projekto įgyvendinimą, koordinavimą ir finansavimo lėšų panaudojimą atsako projekto vykdytojas.

22. Tuo atveju, jei pareiškėjas planuoja projektą įgyvendinti kartu su partneriu, tai projekto įgyvendinimo plane arba atskirame rašte turi nurodyti partnerio PVM mokėtojo statusą ir informaciją, ar jis gali susigrąžinti PVM.

23. Kartu su projekto įgyvendinimo planu pareiškėjas ar partneris turi pateikti laisvos formos deklaraciją apie įsipareigojimą nesusigrąžinti kompensacinio atlyginimo už elektronines laikmenas, jeigu projekto įgyvendinimo plane numatomas įrenginių su elektroninėmis laikmenomis įsigijimas.

24. Visi kartu su projekto įgyvendinimo planu teikiami dokumentai turi būti parengti lietuvių arba anglų kalba, išskyrus kainos pagrindimui teikiamus specifinių prekių, paslaugų, darbų (pvz., informacinių technologijų terminologija ir pan.) aprašymus, kurie turi būti pateikti su vertimu į lietuvių kalbą. Jei pagrindžiantys dokumentai yra parengti ne lietuvių ar anglų kalba, turi būti pridedamas dokumentų vertimas į lietuvių kalbą.

25. Tuo atveju, jei kainą pagrindžiančiuose dokumentuose yra nurodyti fizinių asmenų duomenys (asmens kodas, pareigos, išsilavinimas ir kt.), kurie neturi įtakos kainos pagrįstumui, teikiamose tokių dokumentų kopijose minėti duomenys turi būti užtušuoti ar kitaip paslėpti.

26. Projekto finansavimo lėšomis gali būti finansuojamas projekto vadovo, projekto finansininko, projekto veiklų koordinatoriaus (-ių) ir atsižvelgiant į projekto apimtis ir specifiką projekto įgyvendinimui būtinų kitų pareigybių darbo užmokestis, komandiruotės bei kitos su darbo santykiais susijusios išlaidos.

27. Projekto vadovo darbas projekte gali apimti šias funkcijas:

27.1. koordinuoti projekto veiklų įgyvendinimą ir projekto sutartyje nustatytų terminų laikymąsi;

27.2. pildyti ir laiku teikti derinimui tarpinei institucijai finansavimo lėšomis finansuojamų projektų įgyvendinimą reglamentuojančiuose teisės aktuose numatytus projekto dokumentus (pirkimų planus ir jų pakeitimus, pirkimo (-ų) dokumentus, pirkimo sutartis, projekto ataskaitas ir kt.);

27.3. inicijuoti ir atlikti su projekto įgyvendinimu susijusių dokumentų pakeitimus ir juos derinti su vadovaujančiąja ir tarpine institucijomis;

27.4. vykdyti projekto Programos rodiklių ir projekto veiklos įgyvendinimo rodiklių stebėseną;

27.5. užtikrinti savalaikį ir tinkamą matomumo ir informavimo apie projektą priemonių įgyvendindamą.

28. Projekto finansininko darbas projekte gali apimti šias funkcijas:

28.1. užtikrinti finansinės projekto dalies įgyvendinimą;

28.2. planuoti projekto išlaidas ir projekto biudžeto vykdymą;

28.3. kontroliuoti išankstinius ir einamuosius projekto finansus;

28.4. užtikrinti projekto finansinės apskaitos valdymą;

28.5. užtikrinti tinkamą projekto išlaidų apskaitos sistemoje registravimą, visų ūkinių operacijų bei ūkinių įvykių, susijusių su projekto įgyvendinimu bei įrašų atitiktį apskaitos dokumentams;

28.6. rengti ir teikti tarpinei institucijai projekto išlaidų deklaracijas, prašymus kompensuoti išlaidas, prašymus apmokėti išlaidas, išlaidų apmokėjimo ir pagrindimo dokumentus, rengti ir teikti vadovaujančiajai institucijai prašymus gauti lėšas (jei taikoma);

28.7. rengti projekto lėšų panaudojimo, apskaitymo ir kitą finansinę dokumentaciją;

28.8. vykdyti projekto darbuotojų darbo užmokesčio apskaitą ir išmokėjimą;

28.9. administruoti projekto bankines operacijas.

29. Projekto lėšomis apmokamų pareigybių funkcijos negali dubliuoti viena kitos funkcijų.

30. Darbo užmokestis suprantamas taip, kaip reglamentuota Lietuvos Respublikos darbo kodekso 139 straipsnyje ir Lietuvos Respublikos valstybės tarnybos įstatymo 28 straipsnyje.

31. Tinkamomis finansuoti darbo užmokesčio išlaidomis laikoma tik ta išlaidų dalis, kuri yra tiesiogiai susijusi su vykdomu projektu ir yra apskaičiuota bei išmokėta už darbo laiką, dirbtą įgyvendinant projektą. Tinkamos finansuoti projektą vykdančių asmenų darbo užmokesčio išlaidos gali apimti apskaičiuotą darbo užmokestį ir išlaidas su darbo santykiais susijusiems darbdavio įsipareigojimams (socialinio draudimo, privalomojo sveikatos draudimo ir gyventojo pajamų mokesčius, įmokas Garantiniam fondui, darbo užmokestį už kasmetines atostogas projekto vykdymo laikotarpiu, darbo užmokestį už papildomas poilsio dienas asmenims, auginantiems vieną, du ar daugiau vaikų iki 12 metų arba neįgalų vaiką iki 18 metų, kompensaciją už nepanaudotas kasmetines atostogas (išskyrus atvejus, kai išlaidos apmokamos supaprastintai), darbdavio mokamą ligos pašalpą už pirmas dvi ligos dienas).

32. Darbo užmokesčio išlaidos neturi viršyti atitinkamos specializacijos ir kvalifikacijos darbuotojams taikomų rinkos dydžių, išskyrus tinkamai pagrįstus atvejus. Biudžetinių įstaigų darbuotojų darbo užmokestis turi būti apskaičiuotas vadovaujantis Lietuvos Respublikos teisės aktais, reglamentuojančiais tokių darbuotojų darbo užmokesčio apskaičiavimą. Vertinant darbo užmokesčio dydžių atitiktį vidutiniams rinkos dydžiams, rekomenduojama naudotis Lietuvos statistikos departamento skelbiamais duomenimis, panašių projektų duomenimis ar projekto vykdytojo pateiktais istoriniais asmens darbo užmokesčio duomenimis arba duomenimis apie įprastai projekto vykdytojo ar projekto partnerio mokamą darbo užmokestį už tas pačias funkcijas ir (ar) pareigas (pvz., pažymomis dėl konkretaus darbuotojo 12 mėnesių darbo užmokesčio vidurkio, pažymomis dėl atitinkamos pareigybės (ar panašias funkcijas atliekančių) darbuotojų bendro darbo užmokesčių vidurkio, projekto vykdytojo viešai skelbiama informacija apie vidutinį darbo užmokestį, mokamą projekto vykdytojo ar projekto partnerio, ar pan.). Darbo užmokesčio dydžių atitikties vidutiniams rinkos dydžiams įvertinimo tvarką nustato tarpinė institucija.

33. Jei planuojama patirti darbo užmokesčio išlaidas, kartu su projekto įgyvendinimo planu turi būti pateikti šie dokumentai (arba lygiaverčiai):

33.1. dokumentai, kuriuose nustatomos asmenų darbo funkcijos ir darbo užmokestis, pvz., planuojamų atlikti funkcijų sąrašas, darbo sutartys arba jų išrašai, projekto vykdytojo ar projekto partnerio vadovo įsakymas ar potvarkis dėl darbuotojų paskyrimo dirbti įgyvendinant projektą, kuriuose turėtų būti nurodytos darbuotojo pareigos įgyvendinant projektą, projekto numeris ir (ar) pavadinimas, darbo įgyvendinant projektą laikas ir trukmė, darbo užmokestis arba jo apskaičiavimo tvarka ir / arba;

33.2. įsakymai dėl priedų ar priemokų skyrimo ir;

33.3. pažymos dėl konkretaus darbuotojo 12 mėnesių darbo užmokesčio vidurkio, išskyrus atvejus, kai už šį laikotarpį darbo užmokestį teikti netikslinga (pvz., 12 mėn. laikotarpyje padidėjo atlyginimas) ir / arba;

33.4. pažymos dėl atitinkamos pareigybės (ar panašias funkcijas atliekančių) darbuotojų bendro darbo užmokesčių vidurkio ir / arba;

33.5. projekto vykdytojo viešai skelbiama informacija apie vidutinį darbo užmokestį, mokamą projekto vykdytojo ar projekto partnerio, ir / arba;

33.6. suvestinė pažyma dėl darbo užmokesčio apskaičiavimo ir išmokėjimo arba darbo užmokesčio apskaitos dokumentai už pastaruosius 12 mėnesių, išskyrus atvejus, kai už šį laikotarpį darbo užmokestį teikti netikslinga (pvz., 12 mėn. laikotarpyje padidėjo atlyginimas).

**IV SKYRIUS**

**PROJEKTŲ ĮGYVENDINIMO PLANŲ VERTINIMAS**

34. Tarpinė institucija atlieka visą projektų įgyvendinimo planų vertinimo procesą, t. y. administracinės atitikties ir projekto tinkamumo finansuoti vertinimą.

35. Tarpinė institucija projektų įgyvendinimo planų administracinės atitikties ir projekto tinkamumo finansuoti vertinimą turi atlikti ne vėliau kaip per 35 darbo dienas nuo kvietime nurodyto projektų įgyvendinimo planų pateikimo galutinės dienos, Taisyklių 11 punkte nurodytų projektų įgyvendinimo planų pateikimo atveju – ne vėliau kaip per 45 darbo dienas nuo kvietime nurodyto projektų įgyvendinimo planų pateikimo galutinės dienos. Šis terminas gali būti pratęstas, jeigu tarpinė institucija nurodo pagrįstas aplinkybes ir vadovaujančioji institucija tam neprieštarauja, bet ne ilgiau nei 10 darbo dienų.

36. Vertinant projektų įgyvendinimo planus laikomasi lygiateisiškumo, skaidrumo, nešališkumo ir aiškios atsakomybės, profesionalumo ir efektyvumo, konfidencialumo principų.

37. Vertinimo proceso metu vertintojai gali kviesti pareiškėjus į pokalbį, taip pat prireikus įsitikinti, ar projekto įgyvendinimo plane pateikta informacija yra pagrįsta, turi teisę apsilankyti planuojamoje projekto įgyvendinimo vietoje.

38. Visi vertinami projektai turi atitikti bendruosius projektų atrankos kriterijus, nustatytus Taisyklėse. Šiuos kriterijus projektai turi atitikti viso projekto įgyvendinimo metu. Projektų atitiktį bendriesiems projektų atrankos kriterijams vertina tarpinė institucija projekto tinkamumo finansuoti vertinimo metu užpildydama Projekto įgyvendinimo plano administracinės atitikties ir projekto tinkamumo finansuoti vertinimo lentelę (Gairių pareiškėjams 3 priedas).

39. Tarpinė institucija, pildydama Projekto įgyvendinimo plano administracinės atitikties ir projektų tinkamumo finansuoti vertinimo lentelę, vertina bendruosius atrankos kriterijus:

39.1. projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo;

39.2. įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų);

39.3. projektu siekiama aiškių, realių ir pamatuojamų rezultatų;

39.4. pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą, taip pat užtikrinti projekto rezultatų tęstinumą;

39.5. projektas neturi neigiamo poveikio horizontaliesiems principams, nurodytiems BNR 9 straipsnyje ir 2021–2030 metų nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“ (toliau – 2021–2030 metų nacionalinis pažangos planas), III skyriuje.40. Jeigu vertinant projekto įgyvendinimo planą nustatoma, kad jis atitinka ne visus projekto įgyvendinimo plano administracinės atitikties ir projekto tinkamumo finansuoti vertinimo reikalavimus, tarpinė institucija elektroninio ryšio priemonėmis pareiškėjui siunčia pranešimą, kuriame ne vėliau kaip per 3 darbo dienas prašoma pateikti papildomus dokumentus ir (ar) informaciją, ir (ar) patikslintą projekto įgyvendinimo planą. Jei pareiškėjas dėl motyvuotų priežasčių negali nustatytu laiku pateikti prašomų dokumentų ir (ar) informacijos, ir (ar) patikslinto projekto įgyvendinimo plano, turi apie tai iškart informuoti tarpinę instituciją. Pareiškėjas turi elektroninio ryšio priemonėmis kreiptis į tarpinę instituciją, nurodyti motyvus, kodėl laiku negali pateikti prašomų dokumentų ir (ar) informacijos, ir (ar) patikslinti projekto įgyvendinimo plano, ir prašyti terminą pratęsti. Atsižvelgdama į pareiškėjo pateiktus motyvus, tarpinė institucija priima sprendimą pratęsti arba nepratęsti nustatyto termino (terminas gali būti pratęsiamas ne ilgiau kaip 5 darbo dienas). Jeigu pareiškėjas per nustatytą terminą nepateikia prašomų dokumentų ir (ar) informacijos, ir (ar) patikslinto projekto įgyvendinimo plano arba pateikia netinkamai patikslintą projekto įgyvendinimo planą, arba projekto įgyvendinimo planas neatitinka bent vieno atrankos kriterijaus, tarpinė institucija priima sprendimą atmesti projekto įgyvendinimo planą.

41. Tuo atveju, jeigu vertinant projekto įgyvendinimo planą nustatomos nepagrįstai didelės planuojamos išlaidos (išlaidos, kurių projekto vykdytojas negali pagrįsti, ir (ar) rinkos kainas viršijančios išlaidos) arba dėl kitų priežasčių netinkamos finansuoti išlaidos, vertintojai prašo pateikti paaiškinimus ar papildomą dokumentaciją dėl kainų pagrindimo ir pareiškėjas, vertintojams paprašius, nepateikia tinkamų kainos pagrįstumo įrodymų, vertintojas turi teisę mažinti projekto įgyvendinimo plane nurodytą prekių, paslaugų ar darbų kainą, remdamasis vertintojo viešai prieinamuose šaltiniuose rasta atitinkamo objekto mažiausia kaina (pvz., tuo atveju, jei pareiškėjas kainai pagrįsti pateikė tik vieno tiekėjo preliminarų pasiūlymą, vertintojas, siekdamas apskaičiuoti pagrįstą kainą, turi teisę atitinkamai kitų dviejų ar keturių tiekėjų kainas nustatyti iš perkamu objektu prekiaujančių tiekėjų internetinių tinklapių, pasirinkdamas šiuose tinklapiuose esančias mažiausias kainas). Tokiu atveju ne vėliau kaip per 3 darbo dienas nuo nepagrįstai didelių planuojamų išlaidų ar netinkamų išlaidų nustatymo dienos tarpinė institucija raštu informuoja pareiškėją apie mažinamą projekto įgyvendinimo plano tinkamų finansuoti išlaidų sumą ir prašo pareiškėjo ne vėliau kaip per 3 darbo dienas nuo rašto gavimo iš tarpinės institucijos dienos pateikti sutikimą (nesutikimą) įgyvendinti projektą su siūloma sumažinta projekto įgyvendinimo plano suma. Jei pareiškėjas nesutinka įgyvendinti projekto su siūloma mažesne projekto įgyvendinimo plano suma arba per nustatytą laiką nepateikia jokio atsakymo, projekto įgyvendinimo planas atmetamas.

42. Vertinimo metu nustačius, kad pareiškėjas projekto įgyvendinimo plane pateikė klaidinančią informaciją arba pareiškėjas ar su projekto įgyvendinimo planu susiję asmenys siekia gauti konfidencialią informaciją arba daryti įtaką vertinimo rezultatams ar vertintojams, projekto įgyvendinimo planas atmetamas.

43. Kai teikiamas patikslintas projekto įgyvendinimo planas, pareiškėjas teikia patikslintą projekto įgyvendinimo planą Gairių pareiškėjams 9–11 punktuose nustatyta tvarka.

44. Jei projekto įgyvendinimo plano vertinimo metu nustatoma, kad jis neatitinka bent vieno bendrojo projektų atrankos kriterijaus, kad numatytos projekto veiklos yra neaiškios ir nelogiškos projekto tikslams pasiekti, priimamas sprendimas projekto įgyvendinimo planą atmesti ir pagal kitus projekto įgyvendinimo plano administracinės atitikties ir projekto tinkamumo finansuoti vertinimo kriterijus projekto įgyvendinimo planas nebevertinamas.

45. Apie priimtą sprendimą atmesti projekto įgyvendinimo planą tarpinė institucija informuoja pareiškėją elektroninių ryšių priemonėmis per 3 darbo dienas nuo vadovaujančiosios institucijos rašto, jog vadovaujančioji institucija neturi pastabų dėl vertinimo ataskaitos ir joje esančių duomenų pakanka sprendimui dėl projektų finansavimo (nefinansavimo) priimti, gavimo dienos išsiųsdama jam pranešimą, kuriame nurodytos projekto įgyvendinimo plano atmetimo priežastys, projekto įgyvendinimo plano atmetimo teisinis pagrindas ir šio sprendimo apskundimo tvarka.

**V SKYRIUS**

**PROJEKTŲ ĮGYVENDINIMO PLANŲ VERTINIMO ATASKAITOS RENGIMAS IR TEIKIMAS VADOVAUJANČIAJAI INSTITUCIJAI, SPRENDIMO PRIĖMIMAS**

47. Tarpinė institucija ne vėliau kaip per 10 darbo dienų nuo projektų įgyvendinimo planų administracinės atitikties ir projektų tinkamumo finansuoti įvertinimo parengia Taisyklėse nustatytos formos projektų įgyvendinimo planų vertinimo ataskaitą, kuri teikiama vadovaujančiajai institucijai. Projektų įgyvendinimo planų vertinimo ataskaita gali būti rengiama ir teikiama vadovaujančiajai institucijai ir dalimis pagal įvertintų projektų įgyvendinimo planų apimtį.

48. Projektų įgyvendinimo planų vertinimo ataskaita rengiama ir teikiama vadovaujančiajai institucijai Taisyklėse nustatyta tvarka. Sprendimas dėl projektų finansavimo priimamas Taisyklėse nustatyta tvarka.

49. Vertinimo ataskaitoje nustačiusi esminių trūkumų ir (ar) netikslumų, turinčių įtakos projektų įgyvendinimo planų vertinimo rezultatams, vadovaujančioji institucija elektroninių ryšių priemonėmis apie tai informuoja tarpinę instituciją ir prašo pastarąją per vadovaujančiosios institucijos nustatytą terminą pateikti papildomą informaciją arba patikslintą vertinimo ataskaitą. Terminas pateikti papildomą informaciją arba patikslintą vertinimo ataskaitą negali būti ilgesnis kaip 10 darbo dienų.

**VI SKYRIUS**

**SKUNDŲ NAGRINĖJIMAS**

50. Tarpinės institucijos veiksmus ar neveikimą, susijusius su projekto įgyvendinimo plano administracinės atitikties ir projekto tinkamumo finansuoti vertinimu ir (ar) vertinimo procedūrų nesilaikymu, pareiškėjas gali apskųsti vadovaujančiajai institucijai raštu ne vėliau kaip per vieną mėnesį nuo tos dienos, kurią jis sužinojo ar turėjo sužinoti apie tokius tarpinės institucijos veiksmus ar neveikimą.

51. Vadovaujančioji institucija pareiškėjo skundą nagrinėja Lietuvos Respublikos viešojo administravimo įstatymo nustatyta tvarka, atsižvelgdama į faktinius projekto įgyvendinimo plano registravimo ir vertinimo dokumentus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gairių pareiškėjams, teikiantiems projektų įgyvendinimo planus pagal Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programas

1 priedas

**PrOjekto pirkimui Reikalingos kainos apskaičiavimas. RINKOS TYRIMAS**

|  |
| --- |
| **I. Pirkimo objektas** |
| 1. | Pirkimo objektas\* | *Trumpai apibrėžiamas pirkimo objektas (kiek, kokių prekių, paslaugų, darbų numatoma pirkti).* *Jei pirkimas projekto įgyvendinimo metu vykdant viešąjį pirkimą bus skaidomas į dalis ir (ar) pagal Lietuvos Respublikos viešųjų pirkimų įstatymą (toliau – Viešųjų pirkimų įstatymas) pirkimą privalu skaidyti į dalis kiekybiniu, kokybiniu pagrindu arba pagal skirtingus jo įgyvendinimo etapus, rinkos tyrimą rekomenduotina atlikti kiekvienai pirkimo daliai (pvz., jei projektui reikalingos vertimo į anglų ir norvegų kalbas paslaugos, vertimų į skirtingas kalbas paslaugos turėtų būti perkamos atskirai ir rinkos tyrimą rekomenduotina atlikti kiekvienai paslaugai atskirai).* *Pirkimo objektų sujungimas į vieną projekto įgyvendinimo plano pateikimo etape, nereiškia, kad vykdant projektą pirkimas neturės būti skaidomas kiekybiniu, kokybiniu pagrindu arba pagal skirtingus jo įgyvendinimo etapus (Viešųjų pirkimų įstatymo 28 straipsnio 1 dalis).*  |
| 2. | Techninė specifikacija\* (*rekomenduotina techninę specifikaciją pateikti atskiriame dokumente tik tokiu atveju, jei jos aprašymas viršija pusę puslapio*) | *Nurodoma:* *1) charakteristikos, kurios yra būtinos perkančiosios organizacijos (toliau – PO) tikslams pasiekti; terminai. Rekomenduotina aiškiai išskirti charakteristikas, kurių masinės gamybos prekė netenkina, t. y., ką tiekėjas turi pagaminti (pritaikyti) pagal specialius PO poreikius;* *2) (jei taikoma) charakteristikos, kurios neprivalomos, tačiau PO pageidaujamos.**Ateityje vykdant pirkimą, PO pageidautinos charakteristikos gali būti nurodomos kaip ekonominio naudingumo vertinimo kriterijai.* *Techninė specifikacija negali būti diskriminacinė ir nepagrįstai ribojanti konkurenciją.**Atliekant rinkos tyrimą,* ***reiktų naudoti tą techninę specifikaciją, kuri bus naudojama pirkimui atlikti***. *Tai užtikrina tikslesnį rinkos tyrimo rezultatą.*  |
|  **II. Rinkos apžvalga.** Rekomendacijos: Rekomenduotina pasirinkti ne mažiau kaip du lentelės II dalies 1–7 punktuose nurodytus informacijos surinkimo (rinkos tyrimo) būdus. Siekiant nustatyti objektyviai pagrįstą kainą, rekomenduotina įvertinti kuo didesnį potencialių tiekėjų skaičių. Jei PO žinomi iki 10 (dešimties) rinkoje veikiančių ir pirkimo objektą siūlančių tiekėjų, rekomenduotina įvertinti ne mažiau kaip 5 (penkių) tiekėjų siūlomą kainą.Jei tiekėjų daugiau nei 10 (dešimties), rekomenduotina įvertinti ne mažiau kaip 50 procentų tiekėjų siūlomų kainų. Rekomenduotina įvertinti galimybę pirkti iš viešosios įstaigos CPO LT elektroninio katalogo arba Viešųjų pirkimų įstatymo 23 straipsnyje nurodytų tiekėjų.Privaloma: Jei numatoma pirkimo objekto vertė mažesnė kaip[[6]](#footnote-7) 10 000[[7]](#footnote-8) Eur be PVM, būtina įvertinti ne mažiau kaip 1 (vieno) tiekėjo pasiūlymą. Jei numatoma pirkimo objekto vertė siekia[[8]](#footnote-9) 10 000[[9]](#footnote-10) Eur be PVM, bet neviršija 58 000 eurų be PVM, būtina įvertinti ne mažiau 3 (trijų) tiekėjų pasiūlymus. Jei numatoma pirkimo objekto vertė yra lygi 58 000 Eur be PVM arba šią sumą viršija, būtina įvertinti ne mažiau 5 (penkių) tiekėjų pasiūlymus. Jei projekto pirkimą numatoma vykdyti pagal Pirkimų, susijusių su žvalgybinio pobūdžio veikla, tvarkos aprašą, patvirtintą Lietuvos Respublikos Vyriausybės 2015 m. kovo 18 d. nutarimu Nr. 282 „Dėl pirkimų, susijusių su žvalgybinio pobūdžio veikla, tvarkos aprašo patvirtinimo“ (toliau – Pirkimų aprašas), neskelbiamų derybų su vieninteliu tiekėju būdu, būtina įvertinti ne mažiau kaip 1 (vieno) tiekėjo preliminarų pasiūlymą, jei pirkimą numatoma vykdyti uždaro konkurso būdų – ne mažiau kaip 2 (dviejų) tiekėjų preliminarius pasiūlymus.Mažesnis tiekėjų pasiūlymų skaičius gali būti įvertintas tik Gairių pareiškėjams 12 punkte numatytais atvejais.  |
| 1. | Nurodomi visi tiekėjai, kurių informaciją apie pirkimo objektą PO vertino ir (arba), į kuriuos PO kreipėsi, tačiau tiekėjai atsakymo nepateikė\* | *Nurodomi tiekėjų pavadinimai.* |
| 2. | Tiekėjai per paskutinius trejus metus dalyvavę ir (arba) laimėję analogiškuose ar panašiuose PO pirkimuose ir jų pasiūlyta kaina \*Panašus pirkimas šios lentelės kontekste laikytinas pirkimas, kurio pirkimo objekto charakteristikos iš esmės sutampa su pirkimo objekto, dėl kurio atliekamas rinkos tyrimas, charakteristikomis. Pirkimo objekto charakteristikos gali skirtis nežymiai, taip pat gali skirtis pirkimo objekto kiekiai, tiekėjo sutartinių įsipareigojimų įvykdymo terminai. PO į šiuos skirtumus gali pagrįstai atsižvelgti skaičiuodama pirkimui reikalingą lėšų sumą. Argumentai, kurių pagrindu koreguojama ankstesniuose panašiuose pirkimuose pasiūlyta kaina, nurodomi 8 punkte.  | *Jei taikoma, nurodomi tiekėjų pavadinimai, data, kada buvo pateiktas pasiūlymas PO, kaina, koks tiekėjas laimėjo, viešojo pirkimo–pardavimo sutarties sudarymo data ir numeris.*  |
| 3. | Tiekėjai per paskutinius trejus metus laimėję kitų PO panašiuose pirkimuose, ir jų pasiūlyta kaina | *Jei taikoma, nurodomi tiekėjų pavadinimai, data, kada buvo pateiktas pasiūlymas PO, kaina, koks tiekėjas laimėjo, informacijos šaltinis (pvz., Centrinis viešųjų pirkimų portalas). Šią skiltį rekomenduotina pildyti, jei PO žino, kad kitos PO įsigijo analogišką arba panašių techninių/funkcinių parametrų pirkimo objektą.* |
| 4. | CPO elektroniniame kataloge siūlomų prekių ar paslaugų krepšelio prognozuojamas užsakymo biudžeto aritmetinis vidurkis *(taikoma, jei numatoma vykdyti pirkimą iš CPO katalogo ir jei CPO kataloge šiai prekės, paslaugos kategorijai pateikiamas prognozuojamas užsakymo biudžetas).* | *Jei taikoma, pateikiama CPO katalogo preliminaraus užsakymo kopija arba užsakymo lango, kuriame pateikiamas prekių krepšelio užsakymo aritmetinis vidurkis, momentinė ekrano kopija (angl. k. Print Screen)* |
| 5.  | PO iš viešai prieinamų informacijos šaltinių (pvz., internetinių tinklapių) gauta informacija apie tiekėjus ir jų siūlomą pirkimo objekto kainą | *Jei taikoma, nurodomi tiekėjų pavadinimai, jų siūloma pirkimo objekto kaina, informacijos šaltinis, pvz., pateikiant nuorodą į konkretų interneto tinklapį ir/arba kartu atspausdintą informaciją, pridedant prie šio priedo.*  |
| 6. | Rinkos dalyvių konsultacijos (Viešųjų pirkimų įstatymo 27 straipsnis) metu gauta informacija  | *Jei taikoma, nurodomi tiekėjai, dalyvavę konsultacijoje, jų nurodyta pirkimo objekto kaina, kita informacija, kurios buvo prašoma (jei prašoma). Konsultaciją PO gali daryti visais atvejais.*  |
| 7. | Kitu būdu PO gauta informacija apie tiekėjus ir jų siūlomą pirkimo objekto kainą  | *Pvz., apklausiant tiekėjus el. paštu, telefonu, gavus informaciją iš užsienio šalies (-ių) ambasados (-ų) Lietuvoje ar prekybos rūmų, informaciją apie atitinkamą pirkimo objektą ir jo kainą gaunant specializuotose parodose, kreipiantis į nepriklausomus ekspertus, nurodomi tiekėjų pavadinimai, kontaktinis telefonas ar el. pašto adresas, tiekėjų nurodyta pirkimo objekto kaina bei kokiu būdu ši informacija gauta.**Jei atsakymus pateikė ne visi apklausti tiekėjai, PO tai nurodo šioje skiltyje.**PO apklausdama tiekėjus, jiems turi pateikti vienodą informaciją.* |
| 8.  | Prekių modeliai, kurie atitinka techninės specifikacijos reikalavimus | *Nurodoma, jei tyrimas atliekamas dėl prekių.**Rinkos tyrimas negali būti atliekamas dėl vieno konkretaus modelio.* |
| 9. | Kiti objektyvūs ir pagrįsti veiksniai bei paskaičiavimai (jei taikoma), galintys turėti įtakos pirkimo objekto kainos pokyčiams *(šią skiltį pildyti tik tokiu atveju, jei PO turi objektyvią, pagrįstą, tikslią informaciją apie veiksnius, įtakosiančius pirkimui reikalingą lėšų sumą).*  | *Įvertinama:* *1) ar rinkoje yra prognozuojami pirkimo objekto kainos pokyčiai (rinkos tendencijos);* *2) jei jau yra priimti, tik dar neįsigalioję pakeitimai teisės aktų, reglamentuojančių mokesčių sistemos reguliavimą (pvz., PVM ar kitų mokesčių, turinčių įtaką galutinei produkto/paslaugos/darbų kainai);* *3) prognozuojamas bendrosios infliacijos didėjimas pagal Lietuvos banko (https://www.lb.lt/lt/mv-ekonomikos-analize-ir-prognozes) ar Lietuvos Respublikos finansų ministerijos (http://finmin.lrv.lt/lt/aktualus-valstybes-finansu-duomenys/ekonomines-raidos-scenarijus ) skelbiamą informaciją;* *4) faktinis infliacijos dydis pagal Lietuvos statistikos departamento duomenis;**5) galimas minimalaus ar vidutinio darbo užmokesčio didėjimas (https://osp.stat.gov.lt/);* *6) vartotojų kainų pokyčiai (didėjimas), apskaičiuoti pagal vartotojų kainų indeksą (https://osp.stat.gov.lt/);* *7) jei numatomi pirkimai užsienyje ar iš užsienio tiekėjo (-ų), gali būti įvertinami prognozuojami valiutų kursų svyravimai (pvz., pateikiamas vidutinis valiutos kursas per pastarąjį pusmetį ir/ar kiti duomenys/informacija, įrodantys galimus valiutos kurso svyravimus, galinčius įtakoti pirkimo objekto kainą);**8) perkančiosios organizacijos atlikta išsami savo turimų sutarčių dėl to paties objekto analizė ir paskaičiavimai, kokiu procentiniu dydžiu padidėjo pirkimo objekto kaina;* *9) pvz., jeigu PO, įvertinusi savo pirkimo objektą, nustato, kad itin didelę dalį jos perkamų darbų kainoje sudaro aliuminis, ji gali kainos perskaičiavimo taisykles susieti su Londono metalo biržos skelbiamomis*[*aliuminio kainomis*](https://www.lme.com/en/Metals/Non-ferrous/LME-Aluminium#Trading+day+summary) *(*[*https://www.lme.com/en/Metals/Non-ferrous/LME-Aluminium#Trading+day+summary*](https://www.lme.com/en/Metals/Non-ferrous/LME-Aluminium#Trading+day+summary)*);* *10) pvz., jeigu didelę dalį sutarties vykdymo išlaidų sudaro išlaidos kurui, perskaičiavimas analogiškai gali būti atliekamas naudojant naftos produktus gaminančios įmonės protokolo (pvz.,*[*http://www.orlenlietuva.lt/LT/Wholesale/Puslapiai/Kainu-protokolai.aspx*](http://www.orlenlietuva.lt/LT/Wholesale/Puslapiai/Kainu-protokolai.aspx)*, taikomos Juodeikių km., Mažeikių raj. terminale) skelbiamus duomenis apie atitinkamos degalų rūšies kainas;**11) kiti objektyvūs, tikslia ir visuotinai pripažįstama informacija (pvz., Lietuvos statistikos departamento skelbiamais duomenimis) pagrįsti veiksniai, galintys turėti tiesioginę įtaką pirkimo objekto kainai.* *Naudojamų duomenų šaltinių sąrašas nėra baigtinis, taigi galima naudoti ir kitus nei Lietuvos statistikos departamento skelbiami ar čia nurodyti šaltiniai (pvz., metalo, kuro, medienos biržas), tačiau svarbu, aiškiai pagrįsti kainų pokyčius ir juos susieti su statistiniais duomenimis, šaltiniais.**Jei pirkimo kainos didėjimą įtakoja keletas veiksnių (pvz., vartotojų kainos pokytis ir darbo užmokesčio didėjimas), nustatant procentinį dydį, kuris yra pridedamas prie viršutinio kvartilio, gali būti pasirenkamas tik vieno veiksnio didžiausias procentinis dydis. Kelių veiksnių procentinis dydis gali būti pasirenkamas tik tokiu atveju, jei pateikiamas pagrindimas, kad kelių veiksnių procentiniai dydžiai vienas kito neapima. Atliekant minėtą analizę ir paskaičiavimus, šioje dalyje reikalinga nurodyti informacijos, kuria remiantis atliekami skaičiavimai ir daromos išvados, šaltinius. Jeigu bus atliekami skaičiavimai, reikalinga juos pateikti (galima ir atskirame dokumente).* ***Apskaičiuotas ar kitaip objektyviai nustatytas procentinis dydis gali būti pridedamas prie paskaičiuoto viršutinio kvartilio, kuris naudojamas pirkimui reikalinga lėšų sumos nustatymui (detaliau žr. III dalies „Išvados“ 1 ir 2 punktus).*** |
| **III. Išvados**  |
| 1. | Tiekėjų pasiūlytos kainos ir kainų viršutinis kvartilis[[10]](#footnote-11)\*.**Jis bus apskaičiuotas automatiškai, PO suvedus informaciją į dešinėje pusėje esančias skiltis „Tiekėjo pavadinimas“ ir „Pasiūlymo kaina“.***Atkreiptinas dėmesys į tai, kad neretai tiekėjai pasiūlo per didelę kainą dėl to, kad klaidingai suprato pirkimo objektą. Todėl tuo atveju, jei vieno iš tiekėjų pasiūlymas ženkliai (daugiau kaip 30 procentų) viršija kitų pasiūlymų aritmetinį vidurkį, rekomenduotina pareiškėjui išsiaiškinti (pvz., kreipiantis į tiekėją) dėl kokių priežasčių šio tiekėjo siūloma kaina ženkliai skiriasi ir paaiškėjus, kad tiekėjas klaidingai suprato pirkimo objektą, šį tiekėją papildomai apklausti dėl siūlomos pirkimo objekto kainos.*  | *Pažymėtina, kad šioje lentelėje pateikiamos tikslios tiekėjų pasiūlytos kainos, kurios nurodomos suapvalintos, paliekant du skaičius po kablelio. Į pasiūlymo kainą turi būti įskaičiuoti visi galimi mokesčiai bei išlaidos. Tuo atveju, jei lentelėje nurodoma užsienio tiekėjo siūloma kaina, į šią kainą turi būti įskaičiuojama pagal galiojančius teisės aktus taikytinas PVM tarifas.* |
| 2. | **Projekto pirkimui reikalinga lėšų suma\****Atkreipiame dėmesį, kad būtina įsivertinti rinkoje vyraujančius kainų pokyčius (detaliau žr. 9 p.).* | *Pirkimui reikalinga lėšų suma nustatoma kaip apžvelgtų kainų viršutinis kvartilis (automatiškai apskaičiuotas ir nurodytas III dalies „Išvados“ 1 punkto dešinėje pusėje), bei pridedant šios lentelės II dalies „Rinkos apžvalga“ 9 punkte nurodytą procentą (jeigu taikoma) ir gautą sumą suapvalinus iki sveikųjų skaičių.*  |

\_\_\_\_\_\_\_\_\_\_\_\_\_\_\_\_\_\_\_\_\_\_\_

\* - privalomi laukai

Gairių pareiškėjams, teikiantiems projektų įgyvendinimo planus pagal Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programas

2 priedas

**Projekte Specialios tranzito schemos lėšomis planuojamų įsigyti prekių poreikio pagrindimas**

|  |  |
| --- | --- |
| **Pareiškėjo pavadinimas** | *Pvz. Valstybės sienos apsaugos tarnyba prie Lietuvos Respublikos vidaus reikalų ministerijos* |
| **Pareiškėjo įstaigoje vykdoma Specialios tranzito schemos (toliau – STS) funkcija** (aprašoma, kokie padaliniai ir kokias konkrečiai funkcijas atlieka vykdydami STS funkciją) | *Pvz.**Veiklos ir biudžeto planavimo skyrius:* *kontroliuoja STS lėšomis finansuojamų projektų eigą, dalyvauja rengiant šių projektų įgyvendinimo planus, teikia mokėjimo prašymus kartu su projekto ataskaitomis.**Vilniaus pasienio rinktinė:………………….**Pagėgių pasienio rinktinė:……………………..**Ir t.t.* *Jei įstaiga turi vidaus teisės aktą ar kitą dokumentą, kuriame aprašytos STS funkcijos, šiame priede STS funkcijų nebūtina nurodyti. Tokiu atveju dokumentas, kuriame aprašytos STS funkcijos, pateikiamas kartu su šiuo užpildytu priedu.* |
| **Prekė (-ės) įsigyta (-os) STS lėšomis ankstesniuose projektuose\***(prekės (-ių) pavadinimas, kiekis, suskirstant kalendoriniais metais, jei prekė (-ės) naudojama (-os) skirtinguose pareiškėjo padaliniuose, turi būti nurodoma, kokiame padalinyje, kokia (-ios) prekė (-ės) naudojama ir koks kiekis) | *Pvz.**2019 m. Vilniaus rinktinė – 15 lengvųjų transporto priemonių;**2020 m. Pagėgių pasienio rinktinė – 3 lengvosios transporto priemonės;**2021 m. Varėnos rinktinė – 6 širdies dūžio matuokliai.* |
| **Prekė (-ės), kurią (-ias) planuojama įsigyti STS lėšomis šiame projekte**(prekės (-ių) pavadinimas, kiekis, suskirstant kalendoriniais metais, jei prekė (-ės) bus naudojama (-os) skirtinguose pareiškėjo padaliniuose, tai turi būti nurodoma, kokiame padalinyje, kokia (-ios) prekė (-ės) bus naudojama ir koks kiekis ) | *Pvz.**2020 m. Pagėgių rinktinė – 1 lengvoji transporto priemonė;**2021 m. Vilniaus pasienio rinktinė – 5 lengvosios transporto priemonės;**2022 m. Pagėgių rinktinė – 5 širdies dūžio matuokliai.* |
| **Prekė (-ės) įsigyta (-os) arba planuojama (-os) įsigyti pareiškėjo lėšomis\*\***(prekės (-ių) pavadinimas, kiekis, suskirstant pagal kalendorinius metus, jei prekė (-ės) naudojama (-os) skirtinguose pareiškėjo padaliniuose turi būti nurodoma, kokiame padalinyje, kokia (-ios) prekė (-ės) naudojama ir koks kiekis) | *Pvz.**2020 m. Valstybės sienos apsaugos tarnyba – 10 širdies dūžio matuoklių (nurodoma, kokiems padaliniams ir koks kiekis iš 10 vnt. yra priskirtas);**2021 m. Valstybės sienos apsaugos tarnyba – 3 lengvosios transporto priemonės (nurodoma, kokiems padaliniams ir koks kiekis iš 10 vnt. yra priskirtas).* |

\* Į sąrašą traukiamos tik veiklos vykdyme naudojamos ir nenurašytos prekės.

\*\*Turi būti nurodyta analogiška prekė, t. y. tokia pati prekė, kokia yra įsigyta arba kokią planuojama įsigyti STS lėšomis.

Gairių pareiškėjams, teikiantiems projektų įgyvendinimo planus pagal Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą, bei Vidaus saugumo fondo 2021–2027 m. programas

3 priedas

**PROJEKTO ĮGYVENDINIMO PLANO ADMINISTRACINĖS ATITIKTIES IR PROJEKTO TINKAMUMO FINANSUOTI VERTINIMO LENTELĖ**

|  |  |
| --- | --- |
| Projekto įgyvendinimo plano Nr. |  |
| Projekto pavadinimas |  |
| Pareiškėjo pavadinimas |  |

|  |  |  |  |  |  |
| --- | --- | --- | --- | --- | --- |
| **Projekto įgyvendinimo plano administracinės atitikties vertinimas** | **Taip** | **Ne** | **Netai-koma**  | **Po patikslinimo**  | **Pastabos** |
|  |  | **Taip** | **Ne** |  |
| 1. | Projekto įgyvendinimo planas užpildytas pagal patvirtintą formą, tinkamai pasirašytas bei pateiktas  | [ ]  | [ ]  | [ ]  | [ ]  | [ ]  | *Tikrinama, ar projekto įgyvendinimo planas užpildytas pagal Taisyklių 1 priede nustatytą formą.**Teikiant projekto įgyvendinimo planą per VSFSVVP IS, papildomo parašo nereikia ir jis netikrinamas, nes VSFSVVP IS nepatvirtinus projekto įgyvendinimo plano jo neleidžia pateikti.**Jei teikiama elektroninė projekto įgyvendinimo plano versija, patikrinama, ar projekto įgyvendinimo planas pasirašytas saugiu elektroniniu parašu.**Jei projekto įgyvendinimo planas teikiamas kaip popierinis dokumentas projektų, kurių pirkimai vykdomi saugumo srityje, turi būti įvertinhama, ar projekto įgyvendinimo planas pateiktas pagal Gairių 11 punkte nustatytus reikalavimus .* |
| 2. | Projekto įgyvendinimo plane nurodyta informacija atitinka Programos veiksmų įgyvendinimo planą | [ ]  | [ ]  | [ ]  | [ ]  | [ ]  | *Tikrinama, ar projekto įgyvendinimo plane (projekto įgyvendinimo plano 2, 3, 4 punktuose) pateikta informacija neprieštarauja veiksmų įgyvendinimo plane patvirtintai informacijai.*  |
| 3. | Su projekto įgyvendinimo planu pateikti privalomi pateikti dokumentai | [ ]  | [ ]  | [ ]  | [ ]  | [ ]  | *Perskaitomas visas projekto įgyvendinimo planas nuosekliai ir vertinama, ar pateikti visi dokumentai, kurie yra privalomi pateikti vadovaujantis Gairėmis pareiškėjams (Gairių pareiškėjams 13 punkte nurodyti dokumentai (jei taikoma), Pareiškėjo deklaracija, Kainų pagrindimai / Tiekėjų preliminarūs pasiūlymai, bendradarbiavimo sutartis, įgaliojimas pasirašyti projekto įgyvendinimo planą, laisvos formos deklaracija apie įsipareigojimą nesusigrąžinti kompensacinio atlyginimo už elektronines laikmenas (jei reikalinga) ir kt.).* |
| 4. | Nuosavos lėšos | [ ]  | [ ]  | [ ]  | [ ]  | [ ]  | *Jei projekto įgyvendinimo plane yra numatytas nuosavos pareiškėjo ar partnerio lėšos, kartu su projekto įgyvendinimo planu turi būti pateikiami garantiniai raštai ar kiti dokumentai, patvirtinantys prisidėjimo faktą nuosavomis lėšomis.* |
| 5. | Nuosavybės dokumentai | [ ]  | [ ]  | [ ]  | [ ]  | [ ]  | *Jei projekto įgyvendinimo plane numatyta finansuoti tokio pobūdžio išlaidas, kaip, pvz., patalpų remontas, patalpų pritaikymas projekto veikloms ar pan., kartu su projekto įgyvendinimo planu turi būti pateikiami dokumentai, įrodantys, kad pareiškėjas ir (ar) partneris patalpas, į kurias numatoma investuoti, valdo nuosavybės, patikėjimo, panaudos ar nuomos teise (Registrų centro pažymos išrašas, panaudos sutarties kopija ar kiti dokumentai).* |
| **Projekto tinkamumo finansuoti vertinimas** | **Taip** | **Ne** | **Netai-koma** | **Po patikslinimo** | **Pastabos** |
| 6. | Projektas atitinka Programą ir įgyvendina vieną iš Programos konkrečių tikslų, kuriam pasiekti turi būti įgyvendinami pasirinkti veiksmai  | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „Projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo“:**Vertinama, ar projekto įgyvendinimo plane nurodomas konkretus tikslas (projekto įgyvendinimo plano 3 punktas) atitinka Programoje numatytą tikslą atitinkamai vertinama pasirinktos veiklos (projekto įgyvendinimo plano 4 punktas) atitiktis Programoje numatytoms veikloms*  |
| 7. | Projektas prisideda prie nacionalinės plėtros programos uždavinių ir priemonės siekiamų rezultatų įgyvendinimo  | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „Projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo“:**Vertinama, ar projekto įgyvendinimo plano projekto aprašyme (projekto įgyvendinimo plano 9 punktas) pateikta informacija atitinka Programoje pateiktą strategiją*  |
| 8. | Projektui priskiriamos intervencinių veiksmų rūšys pasirinktos tinkamai pagal SVVP / VSF reglamentuose nustatytus reikalavimus | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „Projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo“:**Tikrinama, ar projekto įgyvendinimo plano 8.4 papunktyje numatyti intervencinio veiksmo srities kodas ir pavadinimas, veiksmo kodas ir pavadinimas, įgyvendinimo būdo kodas ir pavadinimas bei antrinio įgyvendinimo būdo kodas ir pavadinimas pasirinkti tinkamai pagal SVVP / VSF Programų 1–4 priedo lentelėse pateiktą sąrašą.* |
| 9. | Projektas priskirtas strateginės svarbos projektams | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „Projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo“:**Tikrinama, ar projektas priskirtas strateginės svarbos projektams, t. y. ar projektas yra Strateginio valdymo metodikos 112–113 punktuose nustatyta tvarka įtrauktas į Lietuvos Respublikos Vyriausybės sprendimą.**Tikrinimas atliekamas visais atvejais, t. y. neatsižvelgiant, ar projekto įgyvendinimo plano 8.5.1 papunktyje žymima „Taip“ ar žymima „Ne“.*  |
| 10. | Projektas prisideda prie nacionalinių strateginio planavimo dokumentų | [ ]  | [ ]  | [ ]  | [ ]  | [ ]  | *Vertinama, ar projekto įgyvendinimo plano 9.3 papunktyje nurodomi nacionaliniai strateginio planavimo dokumentai (straipsniai, punktai), kuriuos pareiškėjas atitinka, ir aprašoma, kaip projektas atitinka strateginio planavimo dokumentų nuostatas, taip pat, kaip prisidės prie nacionaliniame (-iuose) strateginio planavimo dokumente (-uose) nustatytų tikslų įgyvendinimo.**Tuo atveju, jei projekto įgyvendinimo plano 9.3 papunktyje nepateikta tiksli nuoroda, kur galima rasti valstybės institucijos ar įmonės strateginį planavimo dokumentą bei nėra nurodytas* *valstybės institucijos ar įmonės strateginio planavimo dokumento konkretus skyrius, straipsnis, punktas ar papunktis, iš kurio būtų matyti, jog pareiškėjas atitinka nurodytą dokumentą, tarpinė institucija kreipiasi į pareiškėją su prašymu patikslinti projekto įgyvendinimo planą ir minėtus duomenis nurodyti.**Taip pat patikrinama, kad būtų užpildyti projekto įgyvendinimo plano 9.3.2 papunkčio struktūrinės dalys.* |
| 11. | Projekto partnerio statusas ir veikla atitinka finansuotinas veiklas ir projekto tikslą | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą, taip pat užtikrinti projekto rezultatų tęstinumą“:**Vertinama, ar projekto partneris, jei toks numatytas, yra tinkamas finansuotinam projektui, atsižvelgiant į partnerio, kaip juridinio asmens, statusą, partnerio pagrindines veiklas ir kokios funkcijos bei nauda bus gaunama atitinkama projekto dalimi.* |
| 12. | Pareiškėjo ir projekto partnerio(-ių) bendradarbiavimo dokumentas (bendradarbiavimo sutarties projektas, pasirašyta bendradarbiavimo sutartis, ketinimų protokolas ir pan.) atitinka Gairėse pareiškėjams nustatytus reikalavimus (taikoma, jei projekte yra numatytas partneris) | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą, taip pat užtikrinti projekto rezultatų tęstinumą“:**Tikrinama, ar su projekto įgyvendinimo planu pateiktame bendradarbiavimo dokumente (taikoma, kai projekte numatytas partneris) yra numatytos nuostatos, atitinkančios Gairių pareiškėjams 18 punkte nustatytus reikalavimus bendradarbiavimo dokumentui.* |
| 13. | Planuojama įsigyti įranga, transporto priemonės arba įrengiama su saugumu susijusi infrastruktūra  | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Tikrinama, ar VSF projektų atveju projekto įgyvendinimo plano 8.6 papunktyje nurodyta įranga, transportas arba su saugumu susijusi infrastruktūra, jeigu projekto įgyvendinimo plane numatyta įsigyti įrangos, transporto priemonių arba įrengti su saugumu susijusią infrastruktūrą; vertinami tai įrodantys dokumentai (pvz., komisijų protokolai).* |
| 14. | Pateikta informacija apie projekto įgyvendinimą: projekto tikslas, poreikis, esama situacija ir projektu sprendžiamos problemos. | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytiems bendriesiems projektų atrankos kriterijams:**- projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo;**- įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų);**- projektu siekiama aiškių, realių ir pamatuojamų rezultatų:**Vertinama, ar projekto įgyvendinimo plane (projekto įgyvendinimo plano 9 punktas) pateikta informacija: koks projekto tikslas, kokią problemą siekiama spręsti įgyvendinant projektą, problemos aktualumas pagrįstas statistiniais duomenimis; detaliai paaiškinta esama ir pradinė situacija iki projekto įgyvendinimo pradžios; aprašyta projekto nauda, o jei projektas yra ankstesnių projektų tęsinys – aiškiai nurodomas papildomumas.*  |
| 15. | Projekto santrauka atitinka pagrindinius keliamus reikalavimus – trumpai ir glaustai aprašyta projekto esmė | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytiems bendriesiems projektų atrankos kriterijams:**- projektas atitinka Programą ir įgyvendina vieną iš Programos konkrečių tikslų, taip pat prisideda prie nacionalinės plėtros programos uždavinių ir priemonės siekiamų rezultatų įgyvendinimo;**- įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų);**- projektu siekiama aiškių, realių ir pamatuojamų rezultatų:**Tikrinama ar projekto įgyvendinimo plano 9.2 papunktyje punkte pateikta projekto santrauka yra atitinkanti reikalavimą, kad nurodoma, kokios projekto veiklos bus įgyvendinamos ir kokių rezultatų šiomis veiklomis siekiama.*  |
| 16. | Detalizuoti pareiškėjo pajėgumai projekto įgyvendinimui | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą, taip pat užtikrinti projekto rezultatų tęstinumą“:**Vertinama, ar projekto įgyvendinimo plane (projekto įgyvendinimo plano 9.5 papunktis) yra pateikta informacija apie pareiškėjo pajėgumus įgyvendinti projektą – projektą administruojančio personalo atsakomybė ir funkcijos, kurie valstybės institucijos ar įstaigos departamentai ar skyriai įgyvendins projektą, kiek žmonių dirbs ir pan.**Pateikiamas partnerio (jeigu jis yra) pasirinkimo pagrindimas: pagrindžiamas partnerio pasirinkimas ir jo indėlis į projektą, nurodoma, kodėl projektas turi būti įgyvendinamas su partneriu, kokia gaunama nauda iš partnerio įtraukimo į projektą; ar partneris prisidės prie projekto tikslo įgyvendinimo ir kokiomis veiklomis; ar partneris turi reikiamos patirties ir gebėjimų įgyvendinti nurodytas projekto veiklas ir kt.*  |
| 17. | Pateiktas ir tinkamai aprašytas projekto rezultatų tęstinumo planas (*taikoma projektams, skirtiems investicijoms į infrastruktūrą ir (ar) ilgalaikį turtą, kurio vieneto vertė yra 10 000 Eur ir daugiau*) | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „pareiškėjas organizaciniu ir finansiniu požiūriu yra pajėgus tinkamai ir laiku įgyvendinti projektą, taip pat užtikrinti projekto rezultatų tęstinumą“:**Vertinama, ar projekto įgyvendinimo plano 9.6 papunktyje tinkamai nurodyta:**1) kaip bus naudojamasi projekto metu sukurtais rezultatais;**2) kaip bus užtikrinamas tinkamas sukurtų projekto rezultatų naudojimas ir išlaikymas, pvz., kas ir kaip apmokės infrastruktūros eksploatavimo išlaidas, kas bus atsakingas už sukurtos infrastruktūros tinkamą naudojimą, kas užtikrins, kaip bus naudojama įgyvendinant projektą įsigyta įranga ir kt.**Tuo atveju, jei įranga naudojama ne tik Programos tikslams, turi būti pateikta įrangos naudojimo metodika ir vertinamas pateiktos metodikos aprašymo logiškumas ir tinkamumas.* |
| 18. | Tinkamai pateikta informacija apie supaprastintą išlaidų apmokėjimo taikymą / netaikymą | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Tikrinama, ar tinkamai užpildyti projekto įgyvendinimo plano 9.7 papunkčio struktūrinės dalys: ar pagal pateiktą pareiškėjo* *supaprastintą išlaidų apmkėjimo metodiką projekto įgyvendinimo plane pasirinktas tinkamas supaprastinto išlaidų apmokėjimo būdas, ar nurodyta (-os) biudžeto eilutė (-ės), kuriai (-ioms) taikomas supaprastintas išlaidų apmokėjimas, ar tinkamai apskaičiuotas biudžetas taikant pasirinktą supaprastintą išlaidų apmokėjimą.*  |
| 19. | Projektas neturi neigiamo poveikio horizontaliesiems principams, nurodytiems BNR 9 straipsnyje ir Nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“, III skyriuje: | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „projektas neturi neigiamo poveikio horizontaliesiems principams, nurodytiems BNR 9 straipsnyje ir 2021–2030 metų nacionalinio pažangos plano, patvirtinto Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021–2030 metų nacionalinio pažangos plano patvirtinimo“ (toliau – 2021–2030 metų nacionalinis pažangos planas), III skyriuje“:**Tikrinama ar užpildytas projekto įgyvendinimo plano 9.9. punktas.* |
| 20. | Projekto veiklos yra aiškios ir logiškos projekto tikslams pasiekti  | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytiems bendriesiems projektų atrankos kriterijams:**- įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų);**- projektu siekiama aiškių, realių ir pamatuojamų rezultatų:**Vertinama, ar projekto įgyvendinimo plane (projekto įgyvendinimo plano 10 punktas) nurodytos tik tos prašomos finansuoti veiklos, kurios atitinka projekto tikslus ir kurios reikalingos projekto nurodytiems tikslams pasiekti. Jeigu taikoma, įvertinami papildomai nurodyti projekto veiklos įgyvendinimo rodikliai*  |
| 21. | Pasirinkti Programos produkto ir rezultato rodikliai atitinka patvirtintus rodiklius ir pasirinkti tinkamai | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „projektu siekiama aiškių, realių ir pamatuojamų rezultatų“:**Vertinama, ar Programos produkto ir (ar) rezultato rodikliai (kodai, pavadinimai, mato vienetai, siektinos reikšmės) atitinka 2021–2027 m. SVVP / VSF veiklos peržiūros plane nustatytus rodiklius, priskirtus atitinkamam Programos konkrečiam tikslui, pagal kurį teikiamas projekto įyvendinimo planas. Jeigu projektas prisideda prie kelių Programos produkto ir (ar) rezultato rodiklių įgyvendinimo, vertinama, ar pasirinkti visi Programos produkto ir (ar) rezultato rodikliai, prie kurių įgyvendinimo prisideda projektas.* *Tikrinant Programos rodiklius įsitikinama, kad planuojami rodikliai apskaičiuoti pagal SVVP / VSF veiklos peržiūros plano rengimo metodikoje esančius aprašymus.**Vertinama, ar yra pateikti Programos rodiklio siektinos reikšmės apskaičiavimo būdai, kuriais remiantis galima būtų įsitikinti, kad siektina reikšmė reali ir bus pasiekta per projekto įgyvendinimo laikotarpį arba per kitą laikotarpį, nustatytą SVVP ar VSF teisės aktuose / projekto sutartyje.* *Būtina nurodyti sąsajas su projekto pagrindimu (veiklomis, projekto veiklos įgyvendinimo rodikliais, projekto biudžetu, jei rodiklis susijęs su keliomis / visomis biudžeto išlaidų eilutėmis, tai nurodoma sąsaja su kiekviena iš biudžeto išlaidų eilučių, ir / arba įkainiais) ar kita projekto įgyvendinimo plane nurodyta informacija, kuri patvirtintų siektinos reikšmės pagrįstumą įgyvendinant projektą.* |
| 22. | Projekto biudžeto lentelė ir visos numatytos išlaidų eilutės tinkamai užpildytos  | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Tikrinama, ar projekto įgyvendinimo plane (projekto įgyvendinimo plano 12 punktas) projekto biudžeto lentelėje visos reikiamos dalys užpildytos.* *Vertinama, ar projekto įgyvendinimo plane, projekto biudžete numatytos visos išlaidos yra susijusios su projekto veiklomis, Programos rodikliais, projekto veiklos įgyvendinimo rodikliais bei numatytais pirkimais (projekto įgyvendinimo plano 10, 11, 12, 13 punktai ir 18.4 papunktyje nurodytas pridedamas dokumentas „Pirkimų planas“).* |
| 23. | Tinkamai užpildytas projekto veiklų įgyvendinimo grafikas | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Vertinama, ar projekto įgyvendinimo plano projekto veiklų įgyvendinimo grafike (projekto įgyvendinimo plano 13 punktas) išvardintos visos projekto veiklos, kurios nurodytos projekto įgyvendinimo plano 10 punkte. Projekto grafikas logiškas ir nuoseklus, veiklos susietos tarpusavyje ir su planuojamais rezultatais. Veiklų įgyvendinimo terminai aiškūs, logiški. Projekto planuojama pirkimų pradžia, nurodyta projekto įgyvendinimo plano 18.4 papunktyje nurodytame pridedamame dokumente „Pirkimų planas“, siejasi su projekto veiklų įgyvendinimo grafike nurodytomis datomis.* *Ivertinama,ar veiklu pradžia ir pabaiga atitinka Taisyklių 54-55 punktuose nustatytus reikalavimus.**Tuo atveju, jei projekto sutartis pasirašoma vėliau, nei pradedamos įgyvendinti projekto veiklos, vertinama, ar projektas iki projekto įgyvendinimo plano pateikimo nėra baigtas įgyvendinti, neatsižvelgiant į tai, ar atlikti visi su juo susiję mokėjimai, ir atitinka Taisyklėse nustatytą projektų valdymo ir finansavimo tvarką.* |
| 24. | Projekto įgyvendinimo plane numatytų pirkimų kainas pagrindžiantys dokumentai nurodyti tinkami ir pagrįsti, o pirkimui reikalingos lėšų sumos dydis apskaičiuotas tinkamai | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Vertinama, ar nurodyti reikiami Gairių pareiškėjams 13 punkte nurodyti dokumentai ir ar jie yra pakankami kainoms įvertinti, ar pateikti atlikti rinkos tyrimai yra tinkami, t. y. kainos skaičiuotos projekto įgyvendinimo plane numatytoms arba panašioms veikloms bei planuojamoms įsigyti prekėms, paslaugoms, darbams įsigyti, kreiptasi ne mažiau kaip į Gairių pareiškėjams 13.2 papunktyje nurodytą tiekėjų skaičių. Pagal pateiktą informaciją vertiname, ar pirkimui reikalinga lėšų suma apskaičiuota kaip viršutinis kvartilis. Viršutinis kvartilis gali būti apskaičiuojamas Excel programa naudojant QUARTILE funkciją.**Jei pirkimui reikalinga lėšų suma numatyta didesnė nei viršutinis kvartilis, turi būti įsitikinta, kad prie paskaičiuoto viršutinio kvartilio pridėtas procentinis dydis yra objektyviai pagrįstas.* |
| 25. | Specialios tranzito schemos (toliau – STS) išlaidos pagrįstos ir tinkamos finansuoti | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Vertinama, ar finansavimo lėšų prašoma išimtinai tik Specialios tranzito schemos (STS) išlaidoms.* *Ar finansavimo lėšų prašoma išimtinai tik pareiškėjo STS veiklai finansuoti, t. y. pateikiamos detaliai aprašytos pareiškėjo vykdomos STS funkcijos, kurias galima aiškiai susieti su suplanuotomis finansuoti išlaidomis .**Vertinama, ar teisingai užpildytas Gairių pareiškėjams 2 priedas (jei pildomas), ar šiame priede nurodyta informacija yra pagrįsta ir tinkama.* |
| 26. | Išlaidos ir kainos bei STS proporcinė dalis pagrįsta | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Vertinama, ar projekto įgyvendinimo plane ir (ar) pridedamuose dokumentuose pateikti išlaidų pagrindimai, nurodytos kainos yra aiškios ir atitinka rinkos kainas. Vertinami preliminarūs tiekėjų pasiūlymai, paaiškinimai, kita pagrindžiančioji informacija. Pateikti paaiškinimai dėl kainų pateikimo projekto biudžeto lentelėje ir aritmetinių vidurkių skaičiavimo, jei akivaizdžiai matomi dideli nuokrypiai.* *Iš pateiktų pagrindimų tikrinama projekto įgyvendinimo plano ir prašomo finansuoti STS procentinės dalies atitiktis STS veiklai.* |
| 27. | Tinkamai užpildytas pirkimų planas | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Vertinama, ar projekto įgyvendinimo plane (projekto įgyvendinimo plano18.4 papunktyje nurodytas pridedamas dokumentas „Pirkimų planas“) nurodyti visi planuojami pirkimai ir ar jie susieti su projekto įgyvendinimo plano 10, 11, 12 ir 13 punktuose išvardintomis veiklomis ir rodikliais. Aiškiai nurodoma, kas bus perkama, konkretaus pirkimo pavadinimas.**Vertinama, ar projekto įgyvendinimo plane (projekto įgyvendinimo plano 18.4 papunktyje nurodytas pridedamas dokumentas „Pirkimų planas“) ir projekto įgyvendinimo plano 12 punkte „Projekto biudžetas“ suplanuotos išlaidų rūšys, jų kiekiai ir biudžetai sutampa.* *Pirkimo būdo pasirinkimo priežastys vertinamos pagal poreikį, kilus įtarimams, kad suplanuotas netinkamas pagal teisės aktus pirkimo būdas.* |
| 28. | Tinkamai parengtas Projekto investicijų projektas su investicijų skaičiuokle*(teikiamas, jeigu įgyvendinant projektą planuojama investuoti į ilgalaikio materialiojo ir nematerialiojo turto, kurio reikia viešosioms paslaugoms, kaip jos apibrėžtos Lietuvos Respublikos viešojo administravimo įstatyme, teikti ir (arba) viešojo administravimo funkcijoms vykdyti, sukūrimą, įsigijimą arba jo vertės padidinimą ir projekto vertė viršija 1 mln. Eurų)* | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“:**Vertinamas Investicijų projektas ir investicijų skaičiuoklė, parengti vadovaujantis Investicijų projektų rengimo metodika, patvirtinta viešosios įstaigos Centrinės projektų valdymo agentūros (toliau – CPVA) direktoriaus; detalūs vertinimo klausimai nustatyti Investicijų projekto vertinimo patikros lape, patvirtintame CPVA veiklos vadove.* |
| 29. | Suplanuotos matomumo ir informavimo apie projektą priemonės yra tikslingos ir pakankamos  | [ ]  | [ ]  | [ ]  | [ ]  | [ ]  | *Vertinama atitiktis Taisyklėse nustatytam bendrajam projektų atrankos kriterijui „projektu siekiama aiškių, realių ir pamatuojamų rezultatų“:**Vertinama, ar pasirinktos matomumo ir informavimo apie projektą priemonės atitinka Taisyklėse numatytas priemones, atitinka projekto pobūdį, tikslinę auditoriją maksimaliam rezultatui pasiekti, ar nurodyta, kada, kur ir kaip bus vykdomos pasirinktos matomumo ir informavimo apie projektą priemonės.* |
| 30.  | Tinkamai parengta informacija apie atliktą poveikio aplinkai vertinimą arba patikrinimo procedūrą ir tinkamai atsižvelgta į alternatyvių sprendimų vertinimą |  |  |  |  |  | *Vertinama:**- ar turėjo būti taikomi Lietuvos Respublikos planuojamos ūkinės veiklos poveikio aplinkai vertinimo įstatymo 2 straipsnio 4 dalies ir 3 straipsnio reikalavimai;* *- pateikta informacija apie atliktą poveikio aplinkai vertinimą arba patikrinimo procedūrą ir ar tinkamai atsižvelgta į alternatyvių sprendimų vertinimą vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo 2 straipsnio 4 dalyje ir 3 straipsnyje nustatyomis sąlygomis*  |
| **Projekto biudžeto vertinimas** *Vertinama atitiktis Taisyklėse nustatytam bendrajam projektų atrankos kriterijui* *„įgyvendinant projektą, bus užtikrintas efektyvus lėšų panaudojimas, siekiant projekto tikslo (-ų)“* | **Taip** | **Ne** | **Netai-koma** | **Po patikslinimo** | **Pastabos** |
|  |  | **Taip** | **Ne** |  |
| 31. | Biudžeto aritmetika, logika teisinga | [ ]  | [ ]  | [ ]  | [ ]  | [ ]  | *Vertinama, ar projekto įgyvendinimo plano (projekto įgyvendinimo plano 12 punktas) projekto biudžeto lentelėje nėra aritmetinių klaidų, nurodytos sumos yra aiškios ir tinkamai priskirtos biudžeto išlaidų kategorijai. Tikrinami pridedamuose dokumentuose pateikti apskaičiavimo detalizavimai ir paaiškinimai, iš kurių informacija perkelta į projekto biudžeto lentelę, ar jie yra teisingi.* *Tikrinamas STS finansavimo procentinės dalies pagrindimo apskaičiavimas.* |
| 32. | Darbo užmokestis ir komandiruočių išlaidos darbuotojui (dienpinigiai, antišlaidžiai) apskaičiuoti ir pagrįsti tinkamai | [ ]  | [ ]  | [ ]  | [ ]  | [ ]  | *Vertinama, ar projekto įgyvendinimo plano (projekto įgyvendinimo plano 12 punktas) projekto biudžeto lentelėje darbo užmokestis ir komandiruočių išlaidos darbuotojui (dienpinigiai, antišlaidžiai) apskaičiuoti teisingai, nėra aritmetinių klaidų, pateikti pagrindimai ir sumos yra logiškos ir aiškios.**Siekiant pagrįsti darbo užmokestį, pareiškėjas turi nurodyti:**1. Pareigybių skaičių, numatomą jų darbo apimtį / funkcijas (pagrįsti nurodytą kiekį);**2. Numatyto darbo užmokesčio dydžio pagrindimą.* |
| 33. | Pridėtinės vertės mokesčio mokėtojo (projekto vykdytojo ir / arba partnerio) statusas nurodytas teisingai ir pagrįstas | [ ]  | [ ]  | [ ]  | [ ]  | [ ]  | *Tikrinama informacija, įrašyta projekto įgyvendinimo plano 6.1.4 papunktyje, ir*  *projekto įgyvendinimo plane, pridedamame rašte arba bendradarbiavimo sutartyje.* |

|  |  |
| --- | --- |
| **Išvada dėl projekto įgyvendinimo plano administracinės atitikties ir projekto tinkamumo finansuoti (Taip / Ne):** | *Rašoma tik „TAIP“ arba „NE“* |
| Maksimali siūloma tinkamų finansuoti išlaidų suma, Eur | *Nurodoma tik maksimali siūloma finansuoti suma (skaičiais)* |

|  |  |
| --- | --- |
| **Komentarai:** | *Pateikiama apibendrinta išvada, nurodomi punktai, kurių projekto įgyvendinimo planas neatitinka, ir pastabos bei komentarai, kurie privalo būti perkelti į galutinę projektų įgyvendinimo planų vertinimo ataskaitą* |

|  |  |
| --- | --- |
| **Projekto vertintojas:**(pareigos, vardas, pavardė, parašas, data) |  |
| **Projekto finansinės dalies vertintojas:**(pareigos, vardas, pavardė, parašas, data) |  |

1. Nuo 2023 m. sausio 1 d. formuluotėje „mažesnė kaip“ pakeičiama į „neviršija“. [↑](#footnote-ref-2)
2. Nuo 2023 m. sausio 1 d. ši riba pakelta nuo 10 000 Eur be PVM iki 15 000 Eur be PVM. [↑](#footnote-ref-3)
3. Atsižvelgiant, į tai, kad nuo 2023 m. sausio 1 d. formuluotė „mažesnė“ pakeičiama į „neviršija“, laikoma, kad formuluotė ,,siekia“ pakeičiama į ,,viršija“. [↑](#footnote-ref-4)
4. Nuo 2023 m. sausio 1 d. ši riba pakelta nuo 10 000 Eur be PVM iki 15 000 Eur be PVM. [↑](#footnote-ref-5)
5. taip pat pažymėtina, kad galima remtis ir kitais objektyviais šaltiniais, bet tai privaloma pagrįsti – nurodant, kokiame šaltinyje ir kokiomis skelbiamomis kainomis vadovaujamasi. [↑](#footnote-ref-6)
6. Nuo 2023 m. sausio 1 d. formuluotėje „mažesnė kaip“ pakeičiama į „neviršija“. [↑](#footnote-ref-7)
7. Nuo 2023 m. sausio 1 d. ši riba pakelta nuo 10 000 Eur be PVM iki 15 000 Eur be PVM. [↑](#footnote-ref-8)
8. Atsižvelgiant, į tai, kad nuo 2023 m. sausio 1 d. formuluotė „mažesnė“ pakeičiama į „neviršija“, laikoma, kad formuluotė ,,siekia“ pakeičiama į ,,viršija“. [↑](#footnote-ref-9)
9. Nuo 2023 m. sausio 1 d. ši riba pakelta nuo 10 000 Eur be PVM iki 15 000 Eur be PVM. [↑](#footnote-ref-10)
10. Suma apskaičiuojama automatiškai, į lentelę suvedus informaciją apie tiekėjus ir jų siūloma kainą.

Ši suma nustatoma viršutinio kvartilio principu, tai yra ji yra mažesnė arba lygi 75% visų tiekėjų pateiktų pasiūlytų kainų reikšmėms, tačiau negali viršyti 25% didžiausių tiekėjų pateiktų pasiūlymų reikšmių.

Viršutinis kvartilis taip pat gali būti apskaičiuojamas Excel programa naudojant QUARTILE funkciją. Pvz., =QUARTILE(A1:A10;3), kur A1-A10 tiekėjų pasiūlytos kainos. [↑](#footnote-ref-11)